text:
Dyondzo 7
Mfumo Wa Xikwembu I Yini?
1. Mfumo wa Xikwembu i yini?
Mfumo wa Xikwembu i hulumendhe ya le tilweni. Wu ta siva tihulumendhe letin’wana hinkwato naswona wu ta endla leswaku ku rhandza ka Xikwembu ku endleka etilweni ni laha misaveni. Mahungu lama vulavulaka hi Mfumo wa Xikwembu i manene. Ku nga ri khale Mfumo wa Xikwembu wu ta enerisa xilaveko xa vanhu xo lava hulumendhe leyinene. Wu ta endla leswaku hinkwavo lava tshamaka emisaveni va va ni vun’we.—Hlaya Daniyele 2:44; Matewu 6:9, 10; 24:14.
Mfumo wu fanele wu va ni hosi. Yehovha u hlawule N’wana wa yena, Yesu Kreste, leswaku a va Hosi ya Mfumo wa Yena.—Hlaya Nhlavutelo 11:15.
2. Ha yini Yesu a ri Hosi leyi fanelekaka?
N’wana wa Xikwembu i Hosi leyi fanelekaka hikuva u ni musa naswona u tiyimisele ku endla leswinene. (Yohane 1:14) Nakambe u ni matimba yo pfuna vanhu hikuva u ta fuma misava a ri etilweni. Endzhaku ka loko a pfuxiwile eku feni, u tlhandlukele etilweni kutani a fika a tshama evokweni ra xinene ra Yehovha a rindza. (Vaheveru 10:12, 13) Eku heteleleni, Xikwembu xi n’wi nyike matimba leswaku a sungula ku fuma.—Hlaya Daniyele 7:13, 14.
3. I vamani lava nga ta fuma na Yesu?
Ntlawa lowu vitaniwaka “vakwetsimi” wu ta fuma na Yesu etilweni. (Daniyele 7:27) Vanhu vo sungula lava hlawuriweke ku va vakwetsimi a ku ri vaapostola vo tshembeka va Yesu. Yehovha u ye emahlweni a hlawula vavanuna ni vavasati vo tshembeka leswaku va va vakwetsimi ku fikela sweswi. Ku fana na Yesu, va pfuxiwa eku feni va ri ni mimiri ya moya.—Hlaya Yohane 14:1-3; 1 Vakorinto 15:42-44.
I vanhu vangani lava yaka etilweni? Yesu u va vitane “ntlhambinyana.” (Luka 12:32) Eku heteleleni, nhlayo ya vona yi ta va 144 000 naswona va ta fuma misava swin’we na Yesu.—Hlaya Nhlavutelo 14:1.
4. Ku humelele yini loko Yesu a sungula ku fuma?
Mfumo wa Xikwembu wu sungule ku fuma hi 1914. * Goza ro sungula leri Yesu a ri tekeke loko a va Hosi a ku ri ku lahlela Sathana ni madimona ya yena emisaveni. Sathana u hlundzukile kutani a sungula ku vanga swiphiqo emisaveni hinkwayo. (Nhlavutelo 12:7-10, 12) Ku sukela hi nkarhi wolowo, makhombo lama welaka vanhu ma nyanyile. Tinyimpi, tindlala, mintungu ni ku tsekatseka ka misava i xiphemu xa “xikombiso” xa leswaku ku nga ri khale Mfumo wa Xikwembu wu ta lawula misava hinkwayo.—Hlaya Luka 21:7, 10, 11, 31.
5. Mfumo wa Xikwembu wu hetisisa yini?
Hi ku tirhisa ntirho wo chumayela emisaveni hinkwayo, Mfumo wa Xikwembu wu hlengeleta ntshungu lowukulu wa vanhu lava humaka ematikweni hinkwawo lava nga ni vun’we. Vanhu va timiliyoni lava titsongahataka se va fumiwa hi Yesu. Mfumo wa Xikwembu wu ta va sirhelela loko wu lovisa mafambiselo lawa yo homboloka ya swilo emisaveni. Kutani hinkwavo lava lavaka ku vuyeriwa eka Mfumo wa Xikwembu va fanele va dyondza ku va vanhu lava nga ta fumiwa hi Yesu lava yingisaka.—Hlaya Nhlavutelo 7:9, 14, 16, 17.
Mfumo wolowo wu ta hetisisa xikongomelo xo sungula xa Xikwembu malunghana ni vanhu hi nkarhi lowu endlaka malembe ya 1 000. Misava hinkwayo yi ta va paradeyisi. Eku heteleleni, Yesu u ta tlherisela Mfumo eka Tata wa yena. (1 Vakorinto 15:24-26) Xana u tiva munhu wo karhi loyi u nga tsakelaka ku n’wi byela hi Mfumo wa Xikwembu?—Hlaya Pisalema 37:10, 11, 29.
^ ndzim. 12 Leswaku u kuma vuxokoxoko bya ndlela leyi vuprofeta bya le Bibeleni byi profeteke lembe ra 1914 ha yona, hlaya eka matluka 215-218 ya buku leyi nge, Xana Bibele Yi Dyondzisa Yini Hakunene?
DYONDZA SWO TALA
Xana Hi Hanya “eMasikwini Yo Hetelela”?
Anakanyisisa hi ndlela leyi swiendlo ni malangutelo ya vanhu lava hi rhendzeleke swi kombisaka ha yona leswaku sweswi hi hanya “emasikwini yo hetelela” lawa Bibele yi profeteke ha wona.
Ntirho Wa Timbhoni Ta Yehovha Wo Chumayela Hi Mfumo Wu Hleriwe Njhani?
Hi landzela ntila lowu vekiweke hi Yesu loko a ri laha misaveni. Hi tihi tin’wana ta tindlela to chumayela?


c: text/html

text:
‘A Hi Nyikeleni Gandzelo Ra Yehovha’
LOKO munhu wo karhi a ku endlela xiendlo xa musa, xana u swi kombisa njhani leswaku wa tlangela? Anakanyisisa hi ndlela leyi tindhuna ta nyimpi ta le Israyele ti kombiseke ku tlangela ka tona ha yona endzhaku ka loko ti lwe ni Vamidiyani. Nyimpi yoleyo yi lwiwe endzhaku ka loko Vaisrayele va gandzele Bali wa Peyori. Xikwembu xi endle leswaku vanhu va xona va hlula naswona leswi phangiweke enyimpini swi nyikiwe masocha ya 12 000 swin’we ni Vaisrayele hinkwavo. Hi ku pfumelelana ni leswi Yehovha a swi vuleke, masocha wolawo ma nyikele hi xiphemu xa nhundzu ya wona eka vaprista, ni Vaisrayele lavan’wana va nyikele hi xiphemu lexi fanaka eka Valevhi.—Tinhl. 31:1-5, 25-30.
Hambiswiritano, tindhuna ta nyimpi a ti lava ku endla leswi engetelekeke. Ti byele Muxe ti ku: “Malandza ya wena ma teke ntsengo wa vavanuna va nyimpi lava va languteriwaka hi hina, a nga kona ni un’we la vikiweke a kayivela eka hina.” Ti endle xiboho xo nyikela hi nsuku ni hi swin’wetsin’wetsi swo hambana-hambana tanihi gandzelo eka Yehovha. Ntiko hinkwawo wa swin’wetsin’wetsi swa nsuku a wu ri tikhilogiramu leti tlulaka 190.—Tinhl. 31:49-54.
Namuntlha vanhu vo tala na vona va swi tlangela swilo leswi Yehovha a va endleleke swona. Ku tlula kwalaho, a hi malandza ya Xikwembu ntsena lama tinyiketeleke lama kombisaka ku tlangela koloko. Hi xikombiso, anakanya hi muchayeri wa bazi loyi a a yisa vapfhumba a tlhela a va landza exitediyamu lexi ntsombano wa matiko yo hambana-hambana a wu khomeriwe eka xona le Bologna, eItaly, hi 2009. Hikwalaho ka leswi a a ri muchayeri la nga ni vuxiyaxiya swinene naswona a a rhurile, lava a va khandziye ebazini ra yena va n’wi tsalele khadi va n’wi nkhensa va tlhela va n’wi nyika mali swin’we ni buku leyi nge Xana Bibele Yi Dyondzisa Yini Hakunene? Muchayeri loyi wa bazi u te: “Ndzi ri amukele hi mandla mambirhi khadi leri va ndzi nyikeke rona swin’we ni buku, kambe mali ndza yi tlherisa hikuva ndzi lava ku nyikela ha yona leswaku mi ta ya emahlweni ni ntirho lowu mi wu endlaka. Hambileswi ndzi nga riki Mbhoni ya Yehovha, ndzi lava ku nyikela hikuva ndza swi vona leswaku leswi mi swi endlaka mi swi endla hikwalaho ka rirhandzu.”
Ndlela yin’wana leyi u nga swi kombisaka ha yona leswaku wa swi tlangela leswi Yehovha a ku endleleke swona i ku nyikela eka ntirho wa misava hinkwayo wa Timbhoni ta Yehovha. (Mat. 24:14) Tindlela tin’wana leti van’wana va hlawulaka ku nyikela ha tona ti hlamuseriwe eka bokisi leri fambisanaka ni xihloko lexi.

robotstxt: allowed

filter: keep


text:
Xana Muhlovo Wu Ku Khumba Njhani?
Loko u ri karhi u languta ematlhelo, mahlo ya wena ni byongo swa tirhisana leswaku swi hlengeleta rungula. U vona mbhandzu ekusuhi na wena kutani u hlawula loko u lava ku wu dya. U languta exibakabakeni kutani u gimeta hileswaku mpfula a yi nge ni namuntlha. U vona marito lawa u ma hlayaka sweswi kutani u lava nhlamuselo ya wona. Hakunene muhlovo wa ku khumba. Njhani?
Muhlovo wa mbhandzu lowu u wu voneke wu ku pfune ku vona loko wu wupfile ni loko wu naveleka. Muhlovo wa xibakabaka ni mapapa wu ku pfuna ku tiva maxelo. Loko u ri karhi u hlaya marito ya xihloko lexi, mahlo ya wena ma tsakisiwa hi ku hambana loku nga kona exikarhi ka ndzimana ni ndlela leyi xi langutekaka ha yona. Ina, kumbexana handle ko swi xiya nkarhi hinkwawo u tirhisa muhlovo leswaku wu ku pfuna ku gayela rungula malunghana ni misava leyi ku rhendzeleke. Kambe muhlovo wa yi khumba mintlhaveko ya wena.
NDLELA LEYI MUHLOVO WU YI KHUMBAKA HA YONA MITLHAVEKO YA WENA
Loko u ri karhi u famba exitolo, u rhendzeriwe hi mabokisi, swikotela ni tibege leswi endleriweke ku ku koka mahlo. Ku nga khathariseki leswaku wa swi xiya kumbe a wu swi xiyi, vanavetisi hi vukheta va hlawula mihlovo leyi nga ta kota ku koka mahlo ya vanhu va rimbewu ro karhi ni va malembe yo karhi. Vasasekisi va makaya, vaendli va swiambalo ni vampfampfarhuti va yi tiva mihlovo leyi nga khumbaka mintlhaveko ya wena.
Vanhu va nga ha hlamusela mihlovo hi tindlela to hambana hikwalaho ka ndhavuko ni mikhuva ya le ndhawini leyi va tshamaka eka yona. Hi xikombiso, vanhu van’wana va le Asia va vula leswaku muhlovo wo tshwuka wu fambisana ni mikateko ni minkhuvo, kambe eswiphen’wini swa le Afrika, muhlovo wo tshwuka wu fambisana ni xirilo. Hambiswiritano, ku nga khathariseki ndlela leyi va kurisiweke ha yona, vanhu va khumbeka hi ndlela leyi fanaka eka mihlovo yo karhi. A hi kambisiseni mihlovo yinharhu ni ndlela leyi yi nga ku khumbaka ha yona.
MUHLOVO WO TSHWUKA wu koka mahlo swinene. Hakanyingi muhlovo wo tshuka wu fambisana ni matimba, nyimpi ni khombo. Muhlovo wo tshwuka wu ni nsusumeto lowukulu eka ndlela leyi munhu a titwaka ha yona naswona wu nga endla leswaku miri wu swi gayela kahle swakudya leswi hi swi dyaka, wu pfuneta eka ndlela leyi munhu a hefemulaka ha yona naswona wu tlakusa nsusumeto wa ngati.
EBibeleni, rito ra Xiheveru leri vulaka “muhlovo wo tshwuka” ri huma eka rito leri vulaka “ngati.” Bibele yi tirhisa muhlovo wo tshwuka lowu vangamaka kumbe wa ribungu, ku penda xifaniso lexi nga rivalekiki xa nghwavava leyi dlayaka leyi ambaleke nguvu ya ribungu leyi gadeke “xivandzana xa muvala wa ribungu lexi teleke mavito lama sandzaka.”—Nhlavutelo 17:1-6.
MUHLOVO WA RIHLAZA wu hambanile ni muhlovo wo tshwuka, wu endla leswaku miri wa munhu wu nga gayeli kahle naswona wu endla leswaku a va loyi a rhuleke. Muhlovo wa rihlaza i muhlovo lowu phyuphyisaka naswona hakanyingi wu fambisana ni ku rhula. Ha phyuphya loko hi vona muhlovo wa rihlaza emintangeni ni le tintshaveni. Rungula leri nga eka Genesa leri vulavulaka hi ku tumbuluxiwa ka swilo ri vula leswaku Xikwembu xi nyike vanhu byanyi bya rihlaza ni swimilana.—Genesa 1:11, 12, 30.
MUHLOVO WO BASA hakanyingi wu fambisana ni ku vonakala, vuhlayiseki ni ku basa. Wu tlhela wu fambisana ni timfanelo to tanihi vunene, ku pfumala xisolo ni vutengi. Muhlovo wo basa wu tala ku boxiwa eBibeleni. Eka swivono, vanhu ni tintsumi va kombisiwa va ambale tinguvu to basa, leswaku ku kandziyisiwa nkoka wa ku lulama ni ku basa hi tlhelo ra moya. (Yohane 20:12; Nhlavutelo 3:4; 7:9, 13, 14) Tihanci to basa ni vagadi va tona lava ambaleke tinguvu to basa, ntsembyana wo basa swi fanekisela nyimpi yo lulama. (Nhlavutelo 19:14) Xikwembu xi tirhisa muhlovo wo basa ku kandziyisa leswaku xi tiyimisele ku rivalela swidyoho: “Hambiloko swidyoho swa n’wina swo va swa ribungu, swi ta endliwa swi basa ku fana ni gamboko.”—Esaya 1:18.
MUHLOVO I XITIRHISIWA LEXI PFUNAKA KU TSUNDZUKA
Bibele yi tirhisa muhlovo ku kombisa ndlela leyi Xikwembu xi yi twisisaka ha yona ndlela leyi vanhu va angulaka ha yona eka wona. Hi xikombiso, buku ya Bibele ya Nhlavutelo yi swi vule ka ri emahlweni leswi hi langutanaka na swona sweswi, ku katsa nyimpi, ndlala, mafu lama nga riki ya ntumbuluko lama vangiwaka hi ku pfumaleka ka swakudya ni ntungu. Leswaku swi hi olovela ku tsundzuka leswi, xivono lexi hlamarisaka xi hi kombisa hi vagadi va tihanci—ku nga ri tihanci leti tolovelekeke ntsena kambe leti nga ni mihlovo-hlovo.
Hanci yo sungula, i yo basa paa, leyi fanekiselaka nyimpi yo lulama ya Kreste Yesu. Leyi landzelaka i hanci yo tshwuka-xindzilo, leyi fanekiselaka nyimpi exikarhi ka matiko. Hanci leyi yi landzeriwa hi hanci ya ntima, leyi fanekiselaka ndlala. Kutani ku humelela “hanci yo kwalala; loyi a tshameke ehenhla ka yona u vuriwa Rifu.” (Nhlavutelo 6:1-8) Muhlovo wa hanci ha yin’we wu nga hi khumba wu tlhela wu fambisana ni leswi hanci yoleyo yi fanekiselaka swona. Hi nga yi tsundzuka hi ku olova mihlovo ya tihanci leti ni leswi yi hi dyondzisaka swona namuntlha.
EBibeleni ku ni swikombiso swo tala leswi eka swona ku tirhisiweke muhlovo leswaku ku kombisiwa nhlamuselo ya swiendlakalo leswi vonakaka hi mahlo ya mianakanyo. I ntiyiso leswaku Muvumbi wa ku vonakala, muhlovo ni tihlo ra munhu u tirhise muhlovo hi vutlhari lebyikulu tanihi xitirho xo dyondzisa leswaku a hlamusela swifaniso leswi twisisekaka ni leswi nga rivalekiki hi ku olova eka vahlayi. Muhlovo wu hi pfuna ku hlengeleta ni ku gayela rungula. Muhlovo wu khumba mintlhaveko ya hina. Muhlovo wu nga hi pfuna ku tsundzuka tidyondzo ta nkoka. Muhlovo i nyiko leyi rhandzekaka leyi humaka eka Muvumbi wa hina leyi hi pfunaka leswaku hi tiphina hi vutomi.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 13:1-25
13 Hi lembe ra vu-23 ra Yehowaxi+ n’wana wa Ahaziya+ hosi ya Yuda, Yowohazi+ n’wana wa Yehu+ a va hosi ya Israyele eSamariya malembe ya 17.2 A hambeta a endla swo biha ematihlweni+ ya Yehovha, a famba hi ku landza swidyoho swa Yerobuwamu+ n’wana wa Nebati, leswi a dyohiseke+ Israyele ha swona. A nga hambukanga eka swona.3 Ku hlundzuka+ ka Yehovha ku va kukulu eka Israyele, lerova a va nyiketa evokweni ra Hazayele+ hosi ya Siriya ni le vokweni ra Beni-hadadi+ n’wana wa Hazayele masiku ya vona hinkwawo.4 Hi ku famba ka nkarhi, Yowohazi a tsakisa+ Yehovha kutani Yehovha a n’wi yingisa;+ hikuva a a vone ku tshikileriwa ka Israyele,+ hikuva hosi ya Siriya a yi va tshikilerile.+5 Hiloko Yehovha a nyika Israyele muponisi,+ kutani va huma ehansi ka vulawuri bya Siriya, vana va Israyele va ya emahlweni va tshama emakaya ya vona ku fana ni le ku sunguleni.+6 (Ntsena a va sukanga exidyohweni xa yindlu ya Yerobuwamu, lexi a dyohiseke+ Israyele ha xona. Yena u fambe eka xona;+ hambi ku ri mhandzi yo kwetsima+ a yi yimile eSamariya.)7 Hikuva a yi nga n’wi siyelanga vanhu Yowohazi, kambe a yi n’wi siyele vagadi va tihanci va 50 ni makalichi ya khume ni vavanuna va 10 000 lava fambaka hi milenge,+ hikuva hosi ya Siriya a yi va lovisile,+ leswaku yi va fanisa ni ntshuri wa loko ku huriwa ntshovelo.+8 Loko ku ri timhaka letin’wana ta Yowohazi ni hinkwaswo leswi a swi endleke ni matimba yakwe, xana a swi tsa-riwanga ebukwini+ ya timhaka ta masiku ya tihosi ta Israyele?9 Eku heteleleni Yowohazi a etlela ni vatata wakwe, kutani va n’wi lahla eSamariya;+ Yehowaxi+ n’wana wakwe a sungula ku fuma ematshan’weni ya yena.10 Hi lembe ra vu-37 ra Yehowaxi+ hosi ya Yuda, Yehowaxi n’wana wa Yowohazi a va hosi ya Israyele eSamariya malembe ya 16.11 A hambeta a endla swo biha ematihlweni ya Yehovha.+ A nga sukanga eswidyohweni hinkwaswo swa Yerobuwamu n’wana wa Nebati, leswi a dyohiseke+ Israyele ha swona. U fambe eka swona.12 Loko ku ri timhaka letin’wana ta Yehowaxi ni hinkwaswo leswi a swi endleke ni matimba yakwe, ni ndlela leyi a lweke+ ha yona na Amaziya hosi ya Yuda, xana a swi tsariwanga ebukwini+ ya timhaka ta masiku ya tihosi ta Israyele?13 Eku heteleleni Yehowaxi a etlela ni vatata wakwe, Yerobuwamu+ a tshama exiluvelweni xakwe. Hiloko Yehowaxi a lahliwa eSamariya ni tihosi ta Israyele.+14 Loko ku ri Elixa,+ u khomiwe hi vuvabyi lebyi a byi ta n’wi dlaya.+ Hiloko Yehowaxi hosi ya Israyele a rhelela a ta eka yena, a sungula ku rila exikandzeni xakwe, a ku: “Tatana,+ tatana, kalichi ya nyimpi ya Israyele ni vagadi va tihanci ta yona!”+15 Elixa a ku eka yena: “Teka vurha ni miseve.” Hiloko a teka vurha ni miseve.16 A ya emahlweni a ku eka hosi ya Israyele: “Khoma vurha hi voko.” Hiloko a byi khoma. Endzhaku ka sweswo Elixa a veka mavoko+ yakwe ehenhla ka mavoko ya hosi.17 Kutani a ku: “Pfula fasitere etlhelo ra le vuxeni.” Hiloko a ri pfula. Eku heteleleni Elixa a ku: “Copa!” Kutani a copa. Hiloko a ku: “Nseve wa Yehovha lowu ponisaka ni nseve lowu ponisaka+ ehenhla ka Siriya! Kunene u ta hlasela Siriya eAfeke+ ku ya emakumu.”18 A ya emahlweni a ku: “Teka miseve.” Hiloko a yi teka. Kutani a byela hosi ya Israyele a ku: “Tlhava misava.” Kutani a tlhava kanharhu a tshika.+19 Munhu wa Xikwembu+ xa ntiyiso a n’wi hlundzukela; hikwalaho a ku: “A wu fanele u tlhave kantlhanu kumbe katsevu! Emhakeni yoleyo a wu ta hlasela Siriya ku ya emakumu, kambe sweswi u ta hlasela Siriya kanharhu.”+20 Endzhaku ka sweswo Elixa a fa, kutani va n’wi lahla.+ A ku ri ni mavuthu ya vaphangi+ ya Vamowabu+ lawa a ma hamba ma fika etikweni eku sunguleni ka lembe.21 Loko va ri karhi va lahla munhu, waswivo, va vona vuthu ra vaphangi. Hi ku hatlisa va lahlela munhu exilahlweni xa Elixa, kutani va famba. Loko munhu loyi a khumba marhambu ya Elixa, xikan’we-kan’we a hanya,+ a yima hi milenge.+22 Loko ku ri Hazayele+ hosi ya Siriya, u tshikilele+ Israyele masiku hinkwawo ya Yowohazi.23 Hambiswiritano, Yehovha u va kombise musa+ ni tintswalo,+ a hundzulukela eka vona hikwalaho ka ntwanano+ wakwe na Abrahama,+ Isaka+ na Yakobe;+ a nga swi lavanga ku va lovisa,+ a nga va cukumetanga emahlweni ka xikandza xakwe ku ta fikela sweswi.24 Eku heteleleni Hazayele hosi ya Siriya a fa, Beni-hadadi n’wana wakwe a sungula ku fuma ematshan’weni ya yena.25 Yehowaxi n’wana wa Yowohazi a tlhela a yi teka eka Beni-hadadi n’wana wa Hazayele miti leyi a yi tekiwile enyimpini evokweni ra Yowohazi tata wakwe. Yehowaxi u n’wi hlasele kanharhu, kutani a tlhela a kuma miti ya Israyele.+


text:
1Paulo a to ronokela va Dibanza da Sinedriyo, a txi khene: “Vanathu, ni hanyile ngu nzila yo lulama masoni ka Txizimu kala ditshiku da nyamsi.” 2Aniko Ananiya, mphaxeli wa hombe, a to ruma va va nga ti emile hafuhi nayo ti to ve mu peka txisofu. 3Konaho Paulo a to khene kwakwe: “Txizimu txi na ku peka, disetawe do pendwa! U zumbete ku ni lamula ngu mlayo, na kasi u ndaka mlayo, u txi rumela ku ni pekwa.” 4Se ava va nga ti hafuhi nayo, va to khona kwakwe: “Wa si kota kuruketela mphaxeli wa hombe wa Txizimu, awe?” 5Paulo a txi khene: “Vanathu, ni ti si ti zivi ti to i mphaxeli wa hombe, nguko ku bhatwe ti to:‘U nga thuke u txi ruka mkoma wa ditiko dako.’ ” 6Kambe Paulo, ngako a nga ti ti ziva ti to vamwane hagari kwawe i ti vasadhusi, vamwane i ti vafarisi, a to guleta dipswi masoni ka Dibanza da Sinedriyo, a txi khene: “Vanathu, ani ni mfarisi, mwanana wa vafarisi, ni lamulwa ngu mhaka ya kuthemba kwathu ka kuwuka ka vafi.” 7Kutingako a di wombile toneto, ku to humelela kukanetisana hagari ka vafarisi, ni vasadhusi, se msengeletano wu abaneka ngu hagari. 8Nguko vasadhusi va titi khona kha ku nga ho kuwuka ka vafi, hambi ngelozi kumbe moya, va titi khona kha si nga ho. Kasi vafarisi vona va kholwa ka totshe tiya. 9Se ku to vangwa diguwa da hombe; vabhali vo kari va mtxawa wa vafarisi va to ema ve kaneta ngu mtamo, va txi: “Kha hi mani mnandu ni wawumwewo ka mthu wuwa; se i di moya wu nga wombawomba nayo ko? Mwendo kambe ngelozi?” 10Ngako dizunga di nga ti engeteleka, nduna yi to thava ku va nga nda phatulela Paulo, se yi rumela ku masotxhwa ma na kwitime ma ta mu honyola manzani kwawe, me mu tshumetela khokholani. 11Ka wusiku wa kubandameta, Mkoma a to ti wonekisa ka Paulo, a txi khene kwakwe: “Tsanisa mbilu! Ngaku u nga fakazela mhaka yangu Jerusalema, ti fanete kuva u yi fakazela kambe ni ni Roma.” 12Ngako di di txite, Vajudha vo kari va to sunga txikungo, va txi ti kurumeta ngu kuxambanya, va txi khona va na mbi dya ni kusela, va si nzi kudaya Paulo. 13Ava va nga sunga txikungo txiya, va ti pinda mune wa makumi. 14Se va to ya ka vaphaxeli va hombe ni ka madhota, va txi ya khona kwawe: “Hi sungile txikungo, hi txi ti kurumeta ngu kuxambanya hi txi khathu kha hi na kudya txilo na hi si nzi kudaya Paulo. 15Konkuwa, anu ni dibanza da Sinedriyo, zivisani nduna ya hombe kasiku yi mu rumela kwanu, mi na nga mo lava ku mu wotisisa khakwati mhaka yakwe; athu hi na va hi di ti longisete ku mu daya na a si nzi kuhoka.” 16Kambe ntukulu wa Paulo, wo velekwa ngu ndiyakwe a to ma engisa malengo awa, se e tsula khokholani e ya zivisa Paulo. 17Paulo a to dhana yimweyo ka tinduna ta dizana, a txi yi gela ku khene: Heleketa mfana wuwa ka nduna ya hombe, nguko ana ni mhaka a lavako ku yi womba ka yona nduna ya hombe. 18Nduna ya dizana yi to mu teka yi mu heleketa ka nduna ya hombe, yi ya womba, yi txi: “Paulo wu a nga sungwa a ni dhani e ni kombela ku ni neha dizambi diya kwako: Di ni mhaka di lavako ku ku gela.” 19Nduna yi to mu ñola ngu diwoko, yi ya nayo phuho, yi ya mu wotisa, yi txi: “I mhaka muni u lavako ku ni gela kani?” 20Ene a txi khene: “Vajudha va sungile txikungo txa ku kha vona va na ku kombela ti to u rumela Paulo dibanzani ka Sinedriyo mangwana, vona va na nga vo lava ku mu wotisisa mhaka yakwe. 21Aniko u nga tumele, ngukusa vavamna va va pindako mune wa makumi, va mu baramete, va xambanyile ngu kutsanisa, va txi khona kha va na kudya hambi kusela, na va si nzi ku mu daya; konkuwa va ti longisete, va verela kutumela kwako dwe.” 22Se nduna ya hombe yi to mu tshumeta mfana wuwa, yi mu laya yi txi: “U nga thuke u txi gela mthu ti to u ni zivisile mhaka yiya.” 23Msana keto, nduna ya hombe yi to dhana tinduna timbidi ta dizana, yi txi ti gela ku kha yona: “Lungisani mazana mambidi a masotxhwa, mtxhanu wa makumi ni makumi mambidi a vagadhi va mahanxi, ni mazana mambidi a vavamna va malaho, kasiku ve tsula Khezareya ngu txikhati txa wuraru txa wusiku. 24Mi panisa dihanxi di Paulo a no gadha, kasiku e heleketwa ka mkoma Felikisi, a txi hanya.” 25Se a to bhala dipapilo a txi khene: 26“Klawudhiyo Lisiya, kwako mkoma wa hombe Felikisi, xewe! 27“Vajudha va ti ñote mthu wuwa ni mu rumelako kwako. Vona va ti lava ku mu daya, aniko ani ni to tsula ni masothwa ni ya mu honyola kwawe, ngako ni nga pfa ti to ene njivelekwa txa muRoma. 28Se ngu kuranda kuziva mhaka yi va mu mangelelako ngu yona, ni mu yisile dibanzani kwawe. 29Konaho ni mani ti to va mu mangalela ngu mhaka ya mlayo wawe, kambe ku ti singa ni mnandu wu wu fanelwako ngu lifo mwendo kukhotelwa. 30Kambe ngukuva ni di getwe timhaka ta txikungo txa Vajudha txa ku mu daya, ani ni kuluvetile ku mu rumela kwako; se ni gete vava va mu mangalelako, ti to ve womba masoni kwako ati va mu mangalelako tona.” 31Masotxhwa, ngu kulondeta ti ma nga rumiswa tona, ma to teka Paulo, me mu heleketa ka Antipateri ni wusiku. 32Mangwanani ka kona, masotxhwa ma to siya Paulo ni vagadhi va mahanxi, kasiku ve tsula nayo; se ona me tshumelela khokholani. 33Ngako va di hokile Khezareya, vagadhi va mahanxi va to ningela dipapilo ka mkoma, ve humisa ni Paulo masoni kwakwe. 34Mkoma a to gonda dipapilo, se e wotisa ku Paulo mbwa txihi txifunda ditikoni ka Roma kani; ngako a di pfite ku mbwa Kilikiya, a to khene: 35“Ni na ku engisa, ngako vamangali vako va di bwakile.” Se a to ruma ti to a na woneletwe, a di nyumbani ka wukoma, ka Herodha.
Copyright
Learn More


text:
DYONDZO 25
Ha Yini Ku Akiwa Tiholo Ta Mfumo Naswona Ti Akiwa Njhani?
Tanihi leswi rito Holo ya Mfumo ri vulaka ndhawu leyi ku dyondziwaka Bibele, leswi swi dyondziwaka kwalaho swi dzike eka Mfumo wa Xikwembu lowu a ku ri nhloko-mhaka ya rungula ra Yesu.—Luka 8:1.
I tindhawu ta vugandzeri bya ntiyiso etikweni. ETiholweni ta Mfumo hi laha Timbhoni ta Yehovha ti hlelaka ntirho wo chumayela endhawini leyi ti tshamaka eka yona. (Matewu 24:14) Tiholo ta Mfumo ta hambana hi ku kula ni maakelo, kambe hinkwato ti akiwe hi ndlela leyinene naswona to tala ti tirhisiwa hi mavandlha yo tala. Emalembeni ya sweswinyana, hi ake Tiholo ta Mfumo letintshwa ta makume ya magidi (hi xiringaniso ku nga ta ntlhanu siku ni siku) leswaku hi ta kota ku langutana ni ku andza ka mavandlha ya hina lamantshwa. Xana leswi swi koteka njhani?—Matewu 19:26.
Ti akiwa hi minyikelo leyi nyikeriwaka eka bokisi ra ku akiwa ka Tiholo ta Mfumo emisaveni hinkwayo. Minyikelo leyi, yi rhumeriwa erhavini leswaku yi ta kota ku pfuna mavandlha lama lavaka ku aka kumbe ku lunghisa Holo ya Mfumo.
Ti akiwa hi vatirhi va ku tirhandzela vo hambana-hambana. Ematikweni yo tala ku hleriwe Mintlawa yo Aka Tiholo ta Mfumo. Mintlawa ya vatirhi va ku tirhandzela yi suka evandlheni rin’wana yi ya eka rin’wana etindhawini ta le tikweni rero, hambi ku ri eka tindhawu ta le makaya leswaku ma ya akela mavandlha ya kwalaho Tiholo ta Mfumo. Ematikweni man’wana, ku hlawuriwe Timbhoni leti fanelekaka leswaku ti langutela ku akiwa ni ku lunghisiwa ka Tiholo ta Mfumo exifundzheni xa tona. Hambileswi endhawini yin’wana ni yin’wana leyi ku akiwaka eka yona ku nga ni vatirhi va ku tirhandzela lava nga ni vutshila, swirho swa vandlha ra kwalaho swi tirha hi ku tirhandzela eka ntirho lowukulu wo aka. Moya wa Yehovha ni vanhu vakwe lava tirhaka hi moya-xiviri hinkwawo swi endla leswaku ku aka loku ku humelela.—Pisalema 127:1; Vakolosa 3:23.
WHa yini tindhawu ta hina ta vugandzeri ti vitaniwa Tiholo ta Mfumo?
Swi kotekisa ku yini leswaku Tiholo ta Mfumo ti akiwa emisaveni hinkwayo?
DYONDZA SWO TALA
Ku Endliwa Yini eHolweni Ya Mfumo?
Nghena endzeni u vona leswi endliwaka.
Ku Endliwa Yini eMinhlanganweni Ya Timbhoni Ta Yehovha?
Xana u tshame u tivutisa leswaku ku endliwa yini eminhlanganweni ya hina? A swi kanakanisi leswaku u ta hlamarisiwa hi tidyondzo ta risima ta Bibele leti u nga ti kumaka eka yona.


text:
LESWI HI SWI DYONDZAKA | SWIVURISO 22-26
“Letela Mufana Hi Ndlela Leyi Nga Yakwe”
Swivuriso yi tamele ndzayo leyinene ya vatswari. Tanihi leswi ku gova marhavi lamatsongo swi khumbaka ndlela leyi ma kulaka ha yona, ku letela vana swi endla leswaku va tsakela ku tirhela Yehovha loko se va kurile.
Ku letela vana hi ndlela leyinene swi lava nkarhi wo tala ni matshalatshala
Vatswari va fanele va veka xikombiso lexinene naswona va fanele va letela hi vuxiyaxiya, va tsundzuxa, va khutaza ni ku tshinya vana va vona
Ku tshinya i ndzetelo wa rirhandzu lowu lulamisaka mianakanyo ni mbilu
Vana va nga ha tshinyiwa hi tindlela to hambana


text:
Muxe
—Wanuna Wa Ripfumelo
I YINI RIPFUMELO?
Hilaha ri tirhisiweke hakona eBibeleni, “ripfumelo” ri vula ku pfumela hilaha ku heleleke eka nchumu lowu sekeriweke eka vumbhoni lebyi tiyeke. Munhu loyi a nga ni ripfumelo eka Xikwembu wa tiyiseka leswaku xi ta hetisisa switshembiso swa xona hinkwaswo.
XANA MUXE U RI KOMBISE NJHANI RIPFUMELO?
Muxe u endle swiboho leswi kombiseke leswaku a a tshemba switshembiso swa Xikwembu. (Genesa 22:15-18) A a hanya emafurheni aEgipta, kambe u tshike lunghelo rero, “a hlawula ku xaniseka ni vanhu va Xikwembu ku ri ni ku tiphina hi xidyoho swa nkarhinyana.” (Vaheveru 11:25) Xana xexo a ku ri xiboho lexi a xi endleke handle ko anakanya, lexi a a ta tisola ha xona hi ku famba ka nkarhi? Doo, hikuva Bibele yi vula leswaku Muxe u “[hambete] a tserhama onge hiloko a vona Loyi a nga vonakiki.” (Vaheveru 11:27) Muxe a nga tisolanga nikatsongo malunghana ni swiboho leswi a swi endleke leswi sekeriweke eka ripfumelo leri a a ri na rona hi switshembiso swa Xikwembu.
Muxe a a lava ku pfuna van’wana leswaku va va ni ripfumelo leri tiyeke eka Xikwembu. Hi xikombiso, xiya leswi endlekeke loko Vaisrayele va ehleketa leswaku a va phasekile exikarhi ka vuthu ra Faro ni Lwandle ro Tshwuka. Leswi a va chavisiwe hi khombo leri a ri vonaka ri ri ekusuhi ni ku endleka, Vaisrayele va huwelele Yehovha na Muxe. Xana Muxe a a ta angula njhani?
Swi nga endleka leswaku Muxe a a nga swi tivi leswaku Xikwembu a xi ri ekusuhi ni ku ava mati ya Lwandle ro Tshwuka hi le xikarhi, xisweswo xi endla leswaku ku va ni ndlela leyi Vaisrayele a va ta baleka ha yona. Hambiswiritano, Muxe a a tiyiseka leswaku Xikwembu a xi ta endla swo karhi leswaku xi sirhelela vanhu va xona. Kutani Muxe a a lava leswaku Vaisrayele-kulobye va va ni ripfumelo ro tano. Ha hlaya: “Muxe a byela vanhu a ku: ‘Mi nga chavi. Yimani mi tiya mi vona ku ponisa ka Yehovha, loku a nga ta mi endlela kona namuntlha.’” (Eksoda 14:13) Xana Muxe u va pfunile Vaisrayele leswaku va va ni ripfumelo leri tiyeke? Hakunene u va pfunile, hikuva Bibele yi vula leswi malunghana ni Vaisrayele hinkwavo ku nga ri Muxe ntsena, yi ri: “Hi ripfumelo va pele Lwandle ro Tshwuka kukota etikweni leri omeke.” (Vaheveru 11:29) Ripfumelo ra Muxe a ri vuyerisanga yena ntsena kambe hinkwavo lava voneke vutlhari byo va ni ripfumelo eka Yehovha.
I YINI LESWI HI SWI DYONDZAKA?
Hi nga tekelela Muxe kutani hi endla swiboho leswi kombisaka leswaku hi tshemba leswi Xikwembu xi hi tshembiseke swona. Hi xikombiso, Xikwembu xi tshembisa ku khathalela swilaveko swa hina swa nyama loko hi rhangisa vugandzeri bya xona evuton’wini bya hina. (Matewu 6:33) I ntiyiso leswaku swi nga tika ku va hi nga rhangisi swilo leswi vonakaka evuton’wini, hikuva vanhu vo tala va swi rhangisa. Kambe hi nga tiyiseka leswaku loko hi endla hinkwaswo leswi hi nga swi kotaka leswaku hi olovisa vutomi bya hina kutani hi nga pfumeleli nchumu xi hi kavanyeta entirhweni wa Yehovha, U ta hi nyika hinkwaswo leswi hi swi lavaka. U hi tiyisekisa a ku: “Ndzi nga ka ndzi nga ku tshiki naswona ndzi nga ka ndzi nga ku fularheli.”—Vaheveru 13:5.
Nakambe hi tikarhatela ku pfuna van’wana leswaku va va ni ripfumelo leri tiyeke. Hi xikombiso, vatswari lava tlhariheke va xiya lunghelo lerikulu leri va nga na rona ro pfuna vana va vona leswaku va va ni ripfumelo eka Xikwembu. Vatswari va fanele va dyondzisa vana va vona ku sukela loko va ha ri vatsongo leswaku ku ni Xikwembu lexi hi dyondzisaka leswi nga swinene ni leswi nga riki swinene. Ku engetela kwalaho, vatswari va fanele va tlhela va tiyiseka leswaku vana va vona va twisisa ni ku tshemba leswaku ku landzela milawu ya xona i ndlela leyinene yo hanya ha yona. (Esaya 48:17, 18) Vatswari va nyika vana va vona nyiko ya risima loko va va pfuna leswaku va va ni ripfumelo ra leswaku Xikwembu “xi kona ni leswaku hi xona muhakeri wa lava va xi lavaka hi mbilu hinkwayo.”—Vaheveru 11:6.


text:
“Ndzi Dyondzise Ku Endla Ku Rhandza Ka Wena”
“Ndzi dyondzise ku endla ku rhandza ka wena, hikuva wena u Xikwembu xanga.”—PS. 143:10.
1, 2. Hi nga vuyeriwa njhani loko hi dyondza leswi ku rhandza ka Xikwembu ku nga swona, naswona hi nga langutela ku dyondza yini emhakeni leyi eka Hosi Davhida?
LOKO u teka riendzo, xana u tshame u tirhisa mepe kumbe mepe lowu nga eka khompyuta lowu a wu ku komba xifaniso lexi vanhu va xi tekeke va ri emoyeni xa ndhawu leyi u yaka eka yona? Wu nga ku komba ndlela leyi ndhawu yoleyo yi langutekaka ha yona, leswaku u ta vona ndlela leyinene leyi u nga ha yi tirhisaka ku ya kona. Loko hi tirhisa nawu lowu fanaka hi nga vuyeriwa loko hi endla swiboho swa nkoka. Ku vona swilo hi langutelo leri tlakukeke ra Muvumbi swi ta endla leswaku hi ‘famba endleleni’ leyi Yehovha a yi amukelaka.—Esa. 30:21.
2 Minkarhi yo tala, Hosi Davhida wa le Israyele wa khale u veke xikombiso lexinene xa ku ringeta ku languta swiyimo hi ndlela leyi Xikwembu a xi swi languta ha yona, a tiyiseka leswaku u endla ku rhandza ka xona. A hi kambisiseni swiendlakalo swin’wana swa le vuton’wini bya Davhida hi ri ni langutelo ro dyondza eka mahanyelo ya wanuna loyi mbilu ya yena a yi hetisekile eka Yehovha Xikwembu.—1 Tih. 11:4.
DAVHIDA A A XIXIMA VITO RA YEHOVHA
3, 4. (a) I yini lexi susumeteleke Davhida ku lwa na Goliyadi? (b) Davhida a a ri teka njhani vito ra Xikwembu?
3 Anakanya hi nkarhi lowu Davhida a lweke na Goliyadi nhenha ya Mufilisita. I yini lexi susumeteleke Davhida loyi a a ha ri ntsongo ku lwa ni xihontlovila lexi hlomeke xi helela lexi a xi lehe kwalomu ka timitara tinharhu? (1 Sam. 17:4, nhlamuselo ya le hansi ya NW.) Xana a ku ri xivindzi xa Davhida? Xana a ku ri ripfumelo ra yena eka Xikwembu? Timfanelo leti hatimbirhi ti hoxe xandla swinene eka xiendlo xa yena xa vurhena. Hambiswiritano, ku xixima Yehovha ni vito ra yena lerikulu hi swona ngopfu-ngopfu swi susumeteleke Davhida leswaku a lwa ni xihontlovila xolexo xo leha. Davhida u vutisile a hlundzukile a ku: “I mani Mufilisita loyi la nga yimbangiki leswaku a tlhontlha nxaxamelo wa nyimpi ya Xikwembu lexi hanyaka?”—1 Sam. 17:26.
4 Loko a jamelane na Goliyadi, Davhida loyi a ha ri ntsongo u te: “U ta eka mina hi banga ni fumu ni tlhari, kambe mina ndzi ta eka wena hi vito ra Yehovha wa mavuthu, Xikwembu xa nxaxamelo wa nyimpi ya Israyele lexi u xi tlhontlheke.” (1 Sam. 17:45) Davhida u dlaye nhenha ya Mufilisita hi ribye rin’we leri a ri ri eka xipelupelu hileswi a a titshega hi Xikwembu xa ntiyiso. Davhida a nga tshembanga Yehovha hi nkarhi wolowo ntsena kambe u n’wi tshembe vutomi bya yena hinkwabyo a tlhela a xixima vito ra Xikwembu. Hakunene, Davhida u khutaze Vaisrayele-kulobye leswaku ‘va tibuma hi vito ra Yehovha ro kwetsima.’—Hlaya 1 Tikronika 16:8-10.
5. Vanhu namuntlha va n’wi delela njhani Yehovha hilaha Goliyadi a endleke hakona?
5 Xana wa tinyungubyisa leswi Yehovha a nga Xikwembu xa wena? (Yer. 9:24) Xana u angula njhani loko vaakelani, vatirhi-kuloni, lava u nghenaka na vona xikolo kumbe maxaka ma vulavula ku biha hi Yehovha naswona ma endla xihlekiso hi Timbhoni ta yena? Xana u va ni xivindzi xa ku vulavula loko vito ra Yehovha ri sandziwa, u tshemba leswaku u ta ku seketela? I ntiyiso leswaku ku ni “nkarhi wa ku miyela,” kambe a hi fanelanga hi khomiwa hi tingana hileswi hi nga Timbhoni ta Yehovha tlhelo valandzeri va Yesu. (Ekl. 3:1, 7; Mar. 8:38) Hambileswi hi faneleke hi tirhisana hi vutlhari ni hi ndlela leyi nga ni xichavo ni vanhu lava nga riki na mboyamelo lowunene, hi nga tshuki hi fana ni Vaisrayele volavo lava va ‘tshukeke naswona va chava ngopfu’ loko va twa marito yo tlhontlha ya Goliyadi. (1 Sam. 17:11) Ku ri na sweswo, hi fanele hi va ni xivindzi xo kwetsimisa vito ra Yehovha Xikwembu. Hi navela ku pfuna vanhu leswaku va tiva leswaku Yehovha i Xikwembu xa muxaka muni. Hikwalaho, hi tirhisa Rito ra xona leri tsariweke leswaku hi pfuna vanhu ku vona leswaku ha yini va fanele va tiva Xikwembu.—Yak. 4:8.
6. Hi xihi xivangelo xa nkoka lexi endleke leswaku Davhida a lwa na Goliyadi naswona i yini lexi faneleke xi va xa nkoka swinene eka hina?
6 Leswi Davhida a jamelaneke na Goliyadi swi hi dyondzisa dyondzo yin’wana ya nkoka. Loko Davhida a ta hi ku tsutsuma a ya eka nxaxamelo wa nyimpi, u vutisile a ku: “Xana ku ta endliwa yini eka munhu la dlayaka Mufilisita luya kunene a susa ndzhukano ehenhla ka Israyele?” Loko va n’wi hlamula va tlhele va vula leswi va swi vuleke eku sunguleni: “Munhu loyi a nga ta . . . dlaya [Goliyadi], hosi yi ta n’wi fuwisa hi rifuwo lerikulu, yi ta n’wi nyika n’wana wakwe wa nhwanyana.” (1 Sam. 17:25-27) Kambe xikongomelo-nkulu xa Davhida a ku nga ri ku kuma hakelo. A a ri ni xikongomelo lexi tlakukeke. Davhida a a lava ku kwetsimisa Xikwembu xa ntiyiso. (Hlaya 1 Samuwele 17:46, 47.) Ku vuriwa yini hi hina? Xana xikongomelo-nkulu xa hina i ku tiendlela vito hi ku tihlengeletela rifuwo ni ku va ni ndhuma emisaveni? Entiyisweni hi lava ku fana na Davhida loyi a yimbeleleke a ku: “Oho n’wina vanhu, twarisani Yehovha mi ri na mina, a hi tlakuseni vito rakwe swin’we.” (Ps. 34:3) Hikwalaho, onge hi nga tshemba Xikwembu, hi rhangisa vito ra xona eka ra hina.—Mat. 6:9.
7. Hi nga ri hlakulela njhani ripfumelo leri tiyeke leri hi ri lavaka leswaku hi ta ya emahlweni ni ntirho wa nsimu hambiloko hi hlangana ni vanhu lava nga ni mboyamelo lowu nga riki wunene?
7 Leswaku Davhida a va ni xivindzi xo lwa na Goliyadi a a fanele a tshemba Yehovha hi ku helela. Davhida loyi a ha ri jaha a a ri ni ripfumelo leri tiyeke. Ndlela yin’wana leyi n’wi pfuneke ku tiyisa ripfumelo ra yena a ku ri ku titshega hi Xikwembu loko a ha ri murisi. (1 Sam. 17:34-37) Na hina hi fanele hi va ni ripfumelo leri tiyeke leswaku hi ta ya emahlweni ni ntirho wa hina wa nsimu, ngopfu-ngopfu loko hi hlangana ni vanhu lava nga ni mboyamelo lowu nga riki wunene. Hi nga hlakulela ku va ni ripfumelo ro tano hi ku titshega hi Xikwembu eka mintirho ya hina ya siku ni siku. Hi xikombiso, hi nga ringeta ku sungula mabulo lama vulavulaka hi ntiyiso wa le Bibeleni ni vanhu lava tshameke ekusuhi na hina loko hi tirhisa swo famba swa mani na mani. Naswona ha yini hi nga vulavuli ni vanhu lava hi hlanganaka na vona exitarateni loko hi chumayela hi yindlu ni yindlu?—Mint. 20:20, 21.
KU RHANDZA KA YEHOVHA A KU RI NCHUMU WA NKOKA SWINENE EKA DAVHIDA
8, 9. Loko Davhida a xungetiwa hi Hosi Sawulo, u swi kombise njhani leswaku a a teka ku rhandza ka Yehovha ku ri nchumu wa nkoka swinene eka yena?
8 Xikombiso xin’wana xa ku tiyimisela ka Davhida ku tshemba Yehovha a xi khumba Sawulo—hosi yo sungula ya Israyele. Sawulo loyi a a ri ni mavondzo u ringete kanharhu ku tlhava Davhida a n’wi patsa ni khumbi, kambe minkarhi hinkwayo Davhida a a bvutama, a nga tirihiselanga. Eku heteleleni, u balekile emahlweni ka Sawulo. (1 Sam. 18:7-11; 19:10) Endzhaku ka sweswo Sawulo u teke vavanuna va 3 000 lava hlawuriweke etikweni ra Israyele hinkwaro kutani a famba a lavana na Davhida emananga. (1 Sam. 24:2) Eku heteleleni, Sawulo u nghene ebakweni leri Davhida ni vavanuna va yena a va ri eka rona a nga swi tivi. Davhida a a ta va a tirhise nkarhi wolowo leswaku a dlaya hosi leyi a yi xungeta vutomi bya yena. Phela, a ku ri ku rhandza ka Xikwembu leswaku Davhida a siva Sawulo tanihi hosi ya Israyele. (1 Sam. 16:1, 13) Hakunene, loko Davhida a a yingisele xitsundzuxo xa vavanuna va yena, hosi leyi a yi ta va yi dlayiwile. Kambe Davhida u te: “A hi swinene eka mina, hi ku ya hi langutelo ra Yehovha leswaku ndzi endla nchumu lowu eka hosi yanga, mutotiwa wa Yehovha.” (Hlaya 1 Samuwele 24:4-7.) Sawulo a a ha ri hosi leyi totiweke hi Xikwembu. Davhida a a nga lavi ku tekela Sawulo vuhosi, hikuva Yehovha a a nga si n’wi susa. Hi ku tsema ntsena dziva ra nguvu ya Sawulo yo pfumala mavoko, Davhida a a kombisa leswaku a a nga ri na xikongomelo xo twisa Sawulo ku vava.—1 Sam. 24:11.
9 Davhida u tlhele a kombisa leswaku u xixima mutotiwa wa Xikwembu loko a vona hosi yoleyo ro hetelela. Hi nkarhi wolowo, Davhida na Abixayi va fike endhawini leyi Sawulo a a dzime nxaxa eka yona, kutani va n’wi kuma a etlele. Hambileswi Abixayi a a anakanya leswaku Xikwembu xi nyikete nala loyi evokweni ra Davhida kutani a kombela ku pfumeleriwa ku tlhava Sawulo hi fumu a n’wi patsa ni misava, Davhida a nga n’wi pfumelelanga. (1 Sam. 26:8-11) Leswi Davhida a a tshama a ri karhi a lava nkongomiso wa Xikwembu, a a nga lavi ku vavisa hosi leyi vekiweke hi Yehovha ku nga khathariseki leswi vuriweke hi Abixayi.
10. I xiyimo xihi xo tika lexi hi nga ha langutanaka na xona, naswona i yini lexi nga ta hi pfuna ku yima hi tiyile?
10 Na hina hi nga ha langutana ni xiyimo xo tika laha vanghana va hina va nga ha ringetaka ku hi sindzisa ku endla leswi va anakanyaka leswaku i swinene, ematshan’weni yo hi seketela eku endleni ka ku rhandza ka Yehovha. Ku fana na Abixayi, van’wana va nga ha hi khutaza leswaku hi teka goza hi nga si anakanya leswaku Xikwembu xi xi teka njhani xiyimo xolexo. Leswaku hi tiyiseka leswaku a hi pfumeleli vanhu va hi kucetela hi ndlela yoleyo, hi fanele hi tshama hi ri karhi hi tsundzuka ndlela leyi Yehovha a xi tekaka ha yona xiyimo ni ku tiyimisela ku endla leswi a lavaka hi swi endla.
11. U dyondze yini eka Davhida hi ku rhangisa ku rhandza ka Xikwembu emianakanyweni ya wena?
11 Davhida u khongele eka Yehovha Xikwembu a ku: “Ndzi dyondzise ku endla ku rhandza ka wena.” (Hlaya Pisalema 143:5, 8, 10.) Ematshan’weni yo titshega hi mavonelo ya yena kumbe a endla swilo leswi vanhu van’wana a va n’wi byela leswaku a swi endla, Davhida a a tiyimiserile ku dyondzisiwa hi Xikwembu. U ‘anakanyisise hi ntirho wa Yehovha hinkwawo naswona u hambete a anakanyisisa hi ntirho wa mavoko ya Xikwembu hi ku tirhandzela.’ Hina hi nga kumisisa leswi ku nga ku rhandza ka Xikwembu hi ku dyondza Matsalwa hi vukheta, ni hi ku anakanyisisa hi marungula yo tala ya le Bibeleni ya ndlela leyi Yehovha a va kongomiseke ha yona vanhu.
DAVHIDA A A TWISISA NDLELA YO TIRHISA MISINYA YA NAWU
12, 13. Ha yini Davhida a chulule mati lawa vavanuna va yena vanharhu va n’wi tiseleke wona?
12 Hi fanele hi tekelela ndlela leyi Davhida a a yi twisisa ha yona ndlela yo tirhisa misinya ya Nawu ni ku navela ka yena ku hanya ha yona. Xiya leswi humeleleke loko Davhida a vule leswaku u navela ku “nwa mati ya xihlovo xa Betlehema.” Vavanuna vanharhu va Davhida va manyukute va nghena emutini—lowu hi nkarhi wolowo a ku tshama Vafilisita—kutani va vuya ni mati. Hambiswiritano, “Davhida a nga pfumelanga ku ma nwa kambe [u] ma [chululele] eka Yehovha.” Ha yini? Davhida u te: “A hi swinene eka mina, malunghana ni Xikwembu xanga, ku endla leswi! Xana ndzi nga nwa ngati ya vavanuna lava nghenisaka mimoya-xiviri ya vona ekhombyeni? Hikuva va nghenise mimoya-xiviri ya vona ekhombyeni leswaku va ma tisa.”—1 Tikr. 11:15-19.
13 Davhida a a swi tiva hi ku ya hi Nawu leswaku ngati a yi fanelanga yi dyiwa kambe yi fanele yi chululeriwa eka Yehovha. Naswona a a swi twisisa leswaku ha yini leswi swi fanele swi endliwa. Davhida a a swi tiva leswaku “moya-xiviri wa nyama wu le ngatini.” Kambe, leswi a ku ri mati a ku nga ri ngati. Ha yini Davhida a ale ku ma nwa? A a dyondze nsinya wa nawu lowu vulavulaka hi ngati. Eka Davhida, mati lawa a ma ri ya risima ku fana ni ngati ya vavanuna lavanharhu. Hikwalaho, a nga ta ma nwa mati wolawo. Ematshan’weni yo ma nwa, u endle xiboho xo ma chululela emisaveni.—Lev. 17:11; Det. 12:23, 24.
14. I yini lexi pfuneke Davhida leswaku a endla swiboho leswi tsakisaka Yehovha?
14 Nawu wa Xikwembu a wu ri wa nkoka swinene evuton’wini bya Davhida. U yimbelerile a ku: “Oho Xikwembu xanga, ndzi tsakisiwe hi ku endla ku rhandza ka wena, ni nawu wa wena wu le ndzeni ka swirho swa mina swa le ndzeni.” (Ps. 40:8) Davhida u hlaye nawu wa Xikwembu kutani a anakanyisisa swinene ha wona. A a tshemba leswaku u ta vuyeriwa loko a landzela swileriso swa Yehovha. Hikwalaho, Davhida a a nga lavi ku landzela milawu leyi nga eka Nawu wa Muxe ntsena kambe ni misinya ya milawu leyi a a yi dyondza eka milawu yoleyo. Loko hi dyondza Bibele, hi ta va hi tlharihile loko hi anakanyisisa hi leswi hi swi hlayaka kutani hi swi dzikisa etimbilwini ta hina ivi hi endla swiboho leswi tsakisaka Yehovha.
15. Solomoni u swi kombise hi ndlela yihi leswaku u tsandzeke ku xixima Nawu wa Xikwembu?
15 Solomoni n’wana wa Davhida a a tsakeriwa swinene hi Yehovha Xikwembu. Hambiswiritano, hi ku famba ka nkarhi, Solomoni u tsandzekile ku xixima Nawu wa Xikwembu. A nga xi yingisanga xileriso xa Yehovha xa leswaku hosi ya Muisrayele a yi fanelanga yi ‘tiandzisela vavasati.’ (Det. 17:17) Entiyisweni, Solomoni u teke vavasati vo tala va le matikweni mambe. Loko se a dyuharile, “vasati vakwe va [voyamise] mbilu yakwe leswaku yi landzela swikwembu swin’wana.” Ku nga khathariseki leswaku a a tiyimelela hi swivangelo swihi, “Solomoni [u sungule] ku endla swilo swo biha ematihlweni ya Yehovha, a nga n’wi landzelanga Yehovha hi ku helela ku hambana na Davhida tata wakwe.” (1 Tih. 11:1-6) Hikwalaho i swa nkoka leswaku hi yingisa milawu ni misinya ya milawu leyi hi yi dyondzaka eRitweni ra Xikwembu! Hi xikombiso, leswi i swa nkoka loko hi anakanya ku nghenela vukati.
16. Hi nga dyondza yini eka nawu wa Yehovha wa ku nghenela vukati “eHosini ntsena”?
16 Loko vanhu lava nga riki vapfumeri va kombisa leswaku va hi rhandza, xana ndlela leyi hi va hlamulaka ha yona yi kombisa leswaku hi fana na Davhida kumbe na Solomoni? Vagandzeri va ntiyiso va byeriwa leswaku va nghenela vukati “eHosini ntsena.” (1 Kor. 7:39) Loko Mukreste a hlawula ku nghenela vukati, u fanele a tekana ni mupfumeri-kulobye. Eka nawu lowu, hi nga swi twisisa leswaku Yehovha a nga lavi leswaku hi rhandzana ni vanhu lava nga riki vapfumeri, hikwalaho a hi nge ali ku tekana ni munhu la nga riki mupfumeri ntsena kambe hi ta tlhela hi nga n’wi pfumeleli leswaku a ya emahlweni a kombisa leswaku wa hi rhandza.
17. I yini lexi nga hi pfunaka leswaku hi papalata swifaniso swo navetisa rimbewu?
17 Nakambe anakanya hi ndlela leyi xikombiso xa Davhida xa ku lava nkongomiso wa Xikwembu hi mbilu hinkwayo xi nga hi pfunaka ha yona ku lwisana ni ndzingo wa ku languta swifaniso swo navetisa rimbewu. Hlaya matsalwa lama landzelaka, anakanya hi misinya ya milawu leyi ma nga na yona kutani u ringeta ku twisisa ndlela leyi Yehovha a titwaka ha yona hi swifaniso swo navetisa rimbewu. (Hlaya Pisalema 119:37; Matewu 5:28, 29; Vakolosa 3:5.) Ku anakanyisisa hi milawu ya yena leyi tlakukeke swi ta endla leswaku hi papalata swifaniso swo navetisa rimbewu.
MINKARHI HINKWAYO LANGUTA SWIYIMO HI NDLELA LEYI XIKWEMBU XI SWI LANGUTAKA HA YONA
18, 19. (a) Hambileswi Davhida a a nga hetisekanga, i yini lexi n’wi pfuneke leswaku a tshama a ri karhi a tsakeriwa hi Xikwembu? (b) Xana u tiyimisele ku endla yini?
18 Hambileswi Davhida a a ri xikombiso lexinene hi tindlela to tala, u endle swidyoho swo hlayanyana leswikulu. (2 Sam. 11:2-4, 14, 15, 22-27; 1 Tikr. 21:1, 7) Hambiswiritano, minkarhi hinkwayo Davhida u hundzukile loko a dyohile. U fambe emahlweni ka Xikwembu “hi mbilu leyi tshembekeke.” (1 Tih. 9:4) Ha yini hi nga vulaka tano? Hikuva Davhida u ringete ku endla swilo hi ku pfumelelana ni ku rhandza ka Yehovha.
19 Hambileswi hi nga hetisekangiki, hi nga tshama hi ri karhi hi tsakeriwa hi Yehovha. Hi fanele hi ya emahlweni hi dyondza Rito ra Xikwembu, hi anakanyisisa hi leswi hi swi dyondzeke naswona hi va ni xivindzi xo tirhisa leswi hi swi dyondzeke. Loko hi endla tano, hi ta fana ni mupisalema loyi a kombeleke Yehovha hi xikhongelo hi ku titsongahata a ku: “Ndzi dyondzise ku endla ku rhandza ka wena.”


text:
Afrika-Dzonga
Riphabliki ya Afrika Dzonga (leyi tiviwaka na mavito-ximfumo manwana) i tiko leri e Dzongeni ra tiko-nkulu ra Afrika. Ribuwa ra Afrika Dzonga ri fikela kwalomu ka 2798 km[1][2] hi kuleha naswona ri hambanisa malwandle ya Atlantic na Indian Ocean.[3] Kuya e nwalungu wa Afrika Dzonga kuni Namibia, Botswana, Zimbabwe, Mozambhiki na Swaziland, kasi Mfumo wa Lesotho i tiko leri ti yimeleka leri rhendzeriweke hi Afrika Dzonga.[4]
Vanhu va ake e Afrika Dzonga ku ringana kwalomu ka malembe ya Dzana ra magidi yamalembe (100,000).[5] Hambiswiritano, ku thumbhiwa ka ntila wa le lwandle lowu hundzaka hi le Kapa, Nkomponi ya Madachi na le vuxeni bya Indiya ma akile xitichi xo wisa endzhawini leyi nga hetelela yi vitiwa Kapa (Cape Town) hi lembe ra 1652.[6] Kapa rivile e hansi ka vukolonyi bya manghezi hi lembe ra 1806. Vu vutla-tiko by matiko ya yuropa byi sungule ku ndlandlamuka kwalomu ka malembe ya 1820 loko Mabunu (lava akuri Madachi, Majarimani na Mafurhwa) na manghezi Vavutli va 1820 va koxa tiko ra le nwalungu na le vuxa-dyambu by tiko. Minkwetlembetano e xikarhi ka vaakatiko vosungula, maXhosa na maZulu, na va vutla-tiko va yuropa hi loko yi sungula. Hambiswiritano ku thumbhiwa, ka Dayimani endzhaku nsuku hiswona leswi sunguleke Nyimpi ya mabunu na manghezi laha va lweleke ku lawula mfuwo wa swi celwa swa tiko ra Afrika Dzonga. Hambileswi mabunu ma hluriweke, Afrika Dzonga yi kumile vutiyimeri byo ringanisela e hansi ka Britaniya hi lembe ra 1910. Mafambisele ya mfumo lawa ama ala manghezi, ma tiyisise vonele ra ku ti yimela loku heleleke loku fikeleriweke hi lembe ra 1961 loko Afrika Dzonga yi endliwa Rhiphabliki. Ntlawa lowu rhangeleke wa National Party wu yimise nawu wo yisa emahlweni ku hlawula hi rixaka lowu sunguriweke hi ma Dachi (lowu tiviweke hi ra apartheid), e henhla ka nkaneto lowu veke kona endzeni na le handle ka tiko. Hilembe ra 1990 phresidenti ya nkarhi wolowo F.W. de Klerk yi sungule ku herisa nawu lowu, naswona hi lembe ra 1994 nhlawulo wo sungula wa xi Demokrasi wu endliwile e Afrika Dzonga. Nhlawulo wolowo wu nyikile Nelson Mandela na ntlawa lowu fumaka, African National Congress matimba yo fuma.
Afrika Dzonga yi tiveka hi ku hambana-hambana ka tinxaka, tindzimi ta khume-nwe ta ximfumo leti tivekaka na Nawu-nkulu wa tiko.[3] Xinghezi xi vulavuriwa ngopfu e Afrika Dzonga eka timhaka ta ximfumo na mabinzu, hambiswiri tano i ririmi ra vunthlanu leri vulavuriwaka e mindyangwini.[3] Afrika Dzonga ri ni ku hambana-hambana ka tinxaka, laha kungani miganga yo tala Basa, Makula, na Makhaladi e Afrika hinkwayo. Hambi leswi kwalomu ka 79.6% wa xithsungu xa vanhu e Afrika Dzonga kunga vanhu va ntima, Exikarhi ka lembe ra 2007, nstengo wa xitshungu xa Afrika Dzonga a wuri kwalomu ka 47.9 wa timilliyoni.
Matimu[Lulamisa | edit source]
hina matsonga -machangani hi tsakile ngopfu loko hi nghena laha ka internet hi kuma leswaku, ririmi ra hina na rona ri kona laha. futhi ku tirha na valungu man ,man,man, harhedzi.marha leswi ti group ta kona ti tirhisaka xiswona, a swi twisiseki
Namina Nitsake ngopfu ku kuma ririmi ramina laha ka internet. natinyungubyisa hikuva mustonga wa xiviri
Swikombo swa le handle[Lulamisa | edit source]
Mintsaho[Lulamisa | edit source]
- ↑ "South African Maritime Safety Authority". South African Maritime Safety Authority. Retrieved 2008-06-16.
- ↑ "World Factbook - Coastline". CIA. Retrieved 2008-06-16.
- ↑ 3.0 3.1 3.2 "South Africa Fast Facts". SouthAfrica.info. April 2007. Retrieved 2008-06-14.
- ↑ "Encyclopædia Britannica Online". Encyclopædia Britannica, Inc.
- ↑ "A Short History of South Africa". SouthAfrica.info. Retrieved 2008-06-14.
- ↑ "African History Timeline". West Chester University of Pennsylvania.


text:
1Khu guralo, hongoleni hi dandre hiya mbeli gasi guya manela sihevbulo nya vakhongolo, hi gu tshiya hwane dzindrima nya guhegule nya sihevbulo nya wukristo. Ethu kha hi na nga sasamedzela gambe nya luphye matshina nya sihevbulo sesi, a gu aya: fanelo nya gudige mithumo nyamba phasa gilo, ni gu khodwa ga Nungungulu; 2sihevbulo si ganelago khu mahungu nya gubhapatiswe; guhandzega mandza vakristo; ni gutivisa guwuga ga vafudego, ni gulamudwa nya guhegise. 3Hongoleni mbeli! Nungungulu a gu dzina khiso hi na gu girago. 4Va na dzi khodza kharini gu dzi laya nya luphye ava va nga diga gukhodwa? Kholu avo va diri guwonegelani ga Nungungulu, va di hakhile giningwa gya ndzadzini, gambe va di hakhile Liphuvbo nya gu Age. 5Avo va di tugude khu guvbanya, gu khavo Mahungu ya Nungungulu khyadi, va di lingide gutshamba nya Mahungu ya Nungungulu, va gu wona siliwugiso nya mufumu wu natago. 6Ambari ulo, va di diga gukhodwa. Khu guralo, kha gu kodzegi gu wuya va dzi laya nya luphye, kholu va gu khokhothela gambe sivilini gwawe Mwamana wa Nungungulu. 7Nungungulu a ngu kategisa mafu ma hakha mati nya ndzadzi, gikhati gyatshavbo yi wago ma gu ninga mihandro nya yadi ga vale va limago. 8Aholu, mafu yale ma ningago likhabi nya miba basi kha ma phasi gilo, ma gu vadwa khu Nungungulu ma hegisa khu gu vbiswa. 9Vandriyangu nya sigodwa, ambari nyi ganelago khu maganelelo yaya, nyi ngu tumba gwadi khu mahungu yanu gu kheni mu hakhide makategwa nya guvbanyiswe. 10Nungungulu khwadi, kha divaledwi khu thumo mu wu giridego enu, ni lihaladzo mu li yeyedzidego, ni giphaso mu giridego ni olu mu nga gu girago ga vandriyanu nya vakristo. 11Aholu, ethu ha gu gola ngudzu gu khethu moyo ni moyo nya enu a simame gu khathala kharato kala mahegiso, mufela gu hakha esi mu si virelago. 12Kha hi vbweti gu khethu mu khale migara, aholu khalani vale va khodwego, muri ni gutimisela, gasi mufela gu hakha esi mu tumbisidwego khu Nungungulu. 13Nungungulu a di gira gitumbiso ga Abrahama a sambanya gu gi tadzisa. Kha nga gu nga bani guri mwalo khongolo nya guvbindre uye, a di sambanya khu lina laye khuye: 14"Nyi ngu tumbisa gu kheni nyi na gu kategisa uwe, nyi gu ninga sanana nyambana tengo." 15Abrahama a di timisela, a si mana kharati esi Nungungulu a nga mu tumbisago. 16Muthu a gu sambanya, a gu sambanya khu lina la moyo a gu khongolo guvbindra uye. Gusambanya ga gu vbedza guganedzisana gwatshavbo. 17Nungungulu a di vbweta gu tiyisa gu khuye gikungu gyaye gima kha gi na vbindrugedza ga vale va nga fanela gu hakha gitumbiso gyaye, khu guralo, gumogo ni gitumbiso a di sambanya. 18Khu kharato, silo sivili si si kodzigo guvbindrugedza: gitumbiso ni gisambanyo. Ga esi silo, Nungungulu kha dzi kodzi gu hi senga. Kharato, ethu hi tumbago uye hi ngu dzipwa na hi gu tiyisedwa khu gutumba hi ningidwego. 19Gutumba gogu hi nago kha nga giwindri nya gutiye ni gulemela, nya gurikise guvbanya gwathu gu bela kala ndzadzini, vbagikhalotunu nya wufumu wa Nungungulu. 20Khumo a hi thangedego a gu bela umo Jesu, afela gu phasa ethu, a gu khala muphasi nya khongolo nya mhamba, kala gupindruga khu nayo nya wuphasi wa Melkizedeki.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tihosi 12:1-33
12 Kutani Rehobuwama+ a ya eXikeme, hikuva a ku ri eXikeme+ laha tiko hinkwaro ra Israyele ri nga n’wi endla hosi kona.2 Kuteloko Yerobuwamu+ n’wana wa Nebati a swi twa loko a ha ri aEgipta (hikuva a a baleke Hosi Solomoni, leswaku Yerobuwamu a ya tshama aEgipta),+3 hiloko va rhumela rito leswaku a vitaniwa. Endzhaku ka sweswo Yerobuwamu ni nhlengeletano hinkwayo ya Israyele va fika va vulavula na Rehobuwama, va ku:+4 “Loko ku ri tata wa wena u nonon’hwise joko ra hina, kambe wena, vevukisa ntirho wo nonon’hwa wa tata wa wena ni joko rakwe ro tika+ leri a ri vekeke ehenhla ka hina,+ kutani hi ta ku tirhela.”+5 Hiloko a ku eka vona: “Fambani masiku manharhu ivi mi vuya eka mina.”+ Kutani vanhu va famba.6 Hosi Rehobuwama a boha makungu ni vakulukumba+ lava a va hamba va tirhela Solomoni tata wakwe loko a ha hanya, a ku: “Xana mi ri ndzi va angula njhani vanhu lava?”+7 Hikwalaho va vulavula na yena va ku: “Loko namuntlha wo tikombisa u ri nandza eka vanhu lava, kunene u va tirhela,+ u fanele u va hlamula naswona u vulavula na vona hi marito lamanene;+ va ta boheka ku va malandza ya wena nkarhi hinkwawo.”+8 Kambe, a tshika xitsundzuxo xa vakulukumba lexi va n’wi nyikeke xona, a sungula ku boha makungu ni majaha la-wa ma kuleke na yena,+ lawa a ma n’wi tirhela.+9 A ya emahlweni a ku eka wona: “Xana hi xihi xitsundzuxo+ lexi mi ndzi nyikaka xona leswaku hi angula vanhu lava va vulavuleke na mina, va ku, ‘Vevukisa joko ra tata wa wena leri a ri vekeke ehenhla ka hina’?”+10 Hiloko majaha lawa ma kuleke na yena ma n’wi byela, ma ku: “U ta byela+ vanhu lava va vulavuleke na wena, va ku, ‘Loko ku ri tata wa wena, u tikise joko ra hina, kambe loko ku ri wena, ri vevukise ehenhla ka hina’; u ta vula u ku eka vona, ‘Kunene xintihwana xa mina xi nga bumbula ku tlula masenge ya tatana.+11 Loko ku ri tatana, u mi rhwexe joko ro tika; kambe mina ndzi ta engetela ejokweni ra n’wina.+ Loko ku ri tatana, u mi be hi minkharisa, kambe mina ndzi ta mi ba hi swipamu.’”+12 Hiloko Yerobuwamu ni vanhu hinkwavo va fika eka Rehobuwama hi siku ra vunharhu, hilaha hosi yi vuleke hakona, yi ku: “Tlhelelani eka mina hi siku ra vunharhu.”+13 Kutani hosi yi hlamula vanhu hi ku va khahla+ naswona yi tshika xitsundzuxo xa vakulukumba lava va yi tsundzuxeke.+14 Yi ya emahlweni yi vulavula na vona hi ku landza xitsundzuxo xa majaha,+ yi ku: “Loko ku ri tatana u tikise joko ra n’wina, kambe mina ndzi ta engetela ejokweni ra n’wina. Loko ku ri tatana u mi be hi minkharisa, kambe mina ndzi ta mi ba hi swipamu.”+15 Hosi a yi va yingisanga vanhu,+ hikuva mhaka leyi yi endleke hi ku rhandza ka Yehovha,+ leswaku hakunene yi hetisisa rito+ leri Yehovha a ri vuleke hi Ahiya+ lowa le Xilo a byela Yerobuwamu n’wana wa Nebati.16 Loko tiko hinkwaro ra Israyele ri vona leswaku hosi a yi va yingisanga, vanhu va angula hosi, va ku: “Xana hi ni xiavelo xihi eka Davhida?+ A ku na ndzhaka eka n’wana wa Yese. Yana eka swikwembu swa wena,+ Wena Israyele. Sweswi tivonele yindlu ya wena, Wena Davhida!”+ Hiloko Vaisrayele va ya emintsongeni ya vona.17 Loko ku ri vana va Israyele lava a va tshama emitini ya Yuda, Rehobuwama u ye emahlweni a va fuma.+18 Kutani Hosi Rehobuwama a rhuma Hadorama,+ loyi a a lawula lava va endlaka ntirho wo sindzisiwa,+ kambe tiko hinkwaro ra Israyele ri n’wi khandla hi maribye,+ a fa. Hosi Rehobuwama a swi kota ku pfuka a nghena ekalichini, leswaku a balekela eYerusalema.19 Vaisrayele va ya emahlweni va pfukela+ yindlu ya Davhida ku fikela esikwini leri.+20 Kuteloko tiko hinkwaro ra Israyele ri twe leswaku Yerobuwamu u vuyile, xikan’we-kan’we va rhumela rito leswaku a vitaneriwa enhlengeletanweni, kutani va n’wi endla hosi ya tiko hinkwaro ra Israyele.+ A nga kona la landzeleke yindlu ya Davhida loko ku nga ri nyimba ya Yuda yi ri yoxe.+21 Loko Rehobuwama a fika eYerusalema,+ xikan’we-kan’we a hlengeleta yindlu hinkwayo ya Yuda ni nyimba ya Benjamini,+ vavanuna lava hlawuriweke, lava tiyeke emirini va nyimpi, va ri 180 000 leswaku va lwa ni yindlu ya Israyele, leswaku va tlherisela vuhosi eka Rehobuwama n’wana wa Solomoni.22 Kutani rito ra Xikwembu xa ntiyiso ri fika eka Xemaya,+ munhu wa Xikwembu xa ntiyiso,+ ri ku:23 “Byela Rehobuwama n’wana wa Solomoni, hosi ya Yuda, ni yindlu hinkwayo ya Yuda na Benjamini, ni vanhu hinkwavo, u ku,24 Yehovha u te: “U nga tshuki u tlhandluka u ya lwa ni vamakwenu, vana va Israyele.+ Un’wana ni un’wana a a tlhelele endlwini yakwe, hikuva leswi swi endleke hi ku rhandza ka mina.”’”+ Hiloko va yingisa rito ra Yehovha,+ va muka hi ku landza rito ra Yehovha.+25 Yerobuwamu a aka Xikeme+ endhawini ya tintshava ya Efrayimi kutani a tshama eka yona. Hiloko a huma kwalaho a ya aka Penuwele.+26 Yerobuwamu a sungula ku vula embilwini yakwe,+ a ku: “Sweswi mfumo wu ta tlhelela endlwini ya Davhida.+27 Loko vanhu lava va ya emahlweni va tlhandluka va ya endla switlhavelo endlwini ya Yehovha eYerusalema,+ mbilu ya vanhu lava yi ta tlhela yi boheka ku vuyela eka hosi ya vona, Rehobuwama hosi ya Yuda; kunene va ta ndzi dlaya+ va tlhelela eka Rehobuwama hosi ya Yuda.”28 Kutani hosi yi boha makungu,+ yi endla marhole mambirhi ya nsuku,+ yi ku eka vanhu: “Swi nonon’hwa ngopfu eka n’wina ku tlhandlukela eYerusalema. Hi lexi Xikwembu xa wena,+ Wena Israyele, lexi xi ku humeseke etikweni ra Egipta.”+29 Hiloko a veka rin’wana eBethele+ kutani lerin’wana a ri veka eDani.+30 Nchumu lowu wu va xivangelo xa ku dyoha,+ vanhu va sungula ku ya emahlweni ka leri ri nga eDani.31 Kutani a sungula ku endla yindlu ya tindhawu leti tlakukeke+ ni ku endla vaprista hi vanhu lava tolovelekeke, lava a va nga ri vana va Levhi.+32 Yerobuwamu a endla nkhuvo hi n’hweti ya vunhungu esikwini ra vu-15 ra n’hweti, ku fana ni nkhuvo lowu a wu ri eYuda,+ leswaku a endla magandzelo ealitarini leyi a a yi endlile eBethele, leswaku a endla xitlhavelo xa marhole lawa a ma vumbeke; vaprista va tindhawu leti tlakukeke leti a ti endleke a va tirhisa eBethele.+33 Hiloko a sungula ku endla magandzelo ealitarini leyi a yi endleke eBethele, hi siku ra vu-15 hi n’hweti ya vunhungu, en’hwetini leyi a tisunguleleke yona a ri yexe;+ a ya emahlweni a endlela vana va Israyele nkhuvo ni ku endla magandzelo ealitarini leswaku a mbulukisa xitlhavelo.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 11:1-20
11 Sofara lowa Munamani+ a hlamula a ku:2 “Xana marito layo tala a ma nge hlamuriwi,Kumbe, xana la tibumaka swa ntsena a nga va la lulameke?3 Xana marito ya wena ya hava ma nga miyeta vanhu,Xana u ta tshamela ku hlekula ku nga ri na munhu la ku tshinyaka?+4 Nakambe u ri, ‘Xiletelo+ xa mina xi tengile,Kunene ndzi tikombise ndzi basile+ ematihlweni ya wena.’5 Kambe loko ko vulavula Xikwembu ntsenaXi pfula nomu wa xona xi vulavula na wena!+6 Kutani a xi ta ku byela swihundla swa vutlhari,Hikuva swilo swa vutlhari lebyi pfunaka swi tele.Nakambe, u ta swi tiva leswaku Xikwembu xa ku rivalela swidyoho swa wena swin’wana.+7 Xana u nga kumisisa swilo swo enta swa Xikwembu,+Kumbe, xana u nga kumisisa laha Lowa Matimba Hinkwawo a helelaka kona?8 Byi tlakuke ku tlula tilo. Xana u nga hetisisa yini?Byi ente ku tlula Sheol.+ Xana u nga tiva yini?9 Mpimo wa byona wu lehe ku tlula misava,Naswona byi aname ku tlula lwandle.10 Loko xi famba kutani xi nyiketa munhu wo karhiXi vitana huvo, i mani la nga xi sivelaka?11 Hikuva xona xi va tiva kahle vanhu lava nga riki na ntiyiso.+Loko xi vona swo biha, xana xi nga ka xi nga swi xalamukeli?12 Hambi ku ri munhu la nga xiphukuphuku a nga kuma miehleketo leyineneHi ku hatlisa loko mangwa-mbhongolo yo veleka munhu.13 Loko kunene wena wo lunghisa mbilu ya wena,Entiyisweni u xi andlalela swandla swa wena,+14 Loko swo biha swi ri evokweni ra wena, swi cukumete le kule,Naswona u nga pfumeli leswaku leswi nga lulamangiki swi tshama emintsongeni ya wena.15 Hikuva u ta tlakusa xikandza xa wena u nga kayeli+Kunene u ta tiyisiwa, a wu nge chavi.16 Loko ku ri wena—u ta rivala ku karhateka;U ta ku tsundzuka ku fana niloko u tsundzuka mati lama hundzeke.17 Naswona ku leha+ ka vutomi bya wena ku ta tlula ku vangama ka nhlikanhi;Munyama wu ta fana ni mixo.+18 Naswona u ta boheka ku va ni ntshembo hikuva ntshembo wu kona;Kunene u ta rhalarhala hi vukheta—u ta etlela u sirhelelekile.+19 Kunene u ta nava, a nga ri kona la ku chavisaka.Kunene vanhu vo tala va ta rhulisa mbilu ya wena;+20 Naswona mahlo ya lavo homboloka a ma nge voni;+Entiyisweni a va nge vi na yona ndhawu yo balekela eka yona,+Ntshembo wa vona ku ta va ku timeka ka moya-xiviri.”+


text:
XIHONDZO XO RINDZA (NKANDZIYISO WA VANDLHA) JANUARY 2017
Nkandziyiso lowu wu ni swihloko leswi dyondziwaka evandlheni ku sukela hi February 27 ku ya fikela hi April 2, 2017.
Va Tinyiketele Hi Ku Tirhandzela
Vamakwerhu va xisati lava chumayelaka ematikweni man’wana eku sunguleni a va kanakana ku endla tano. Va swi kotise ku yini? I yini leswi va swi dyondzeke?
“Tshemba Yehovha U Endla Leswinene”
Yehovha u tiyimisele ku hi endlela leswi hi tsandzekaka ku swi endla. Kambe u lava leswaku hi endla leswi hi nga kotaka ku swi endla. Ndzimana ya lembe ya 2017 yi hi pfuna njhani leswaku hi endla leswinene?
Yi Tirhise Kahle Nyiko Ya Wena Ya Ku Ti Hlawulela
I yini ntshunxeko wo tihlawulela naswona Bibele yi hi dyondzisa yini ha wona? Hi nga swi kombisa njhani leswaku hi xixima ntshunxeko wa van’wana wo tihlawulela?
Ha Yini Ku Titsongahata Swi Ri Swa Nkoka Ninamuntlha?
I yini ku titsongahata naswona swi katsa yini?
Hambeta U Titsongahata Hambiloko U Langutana Ni Miringo
Xihloko lexi nga ta dyondziwa hi March 20-26, 2017: Ku titsongahata swi nga hi pfuna njhani ku swi endla kahle swiavelo swa hina ni ku endla swiboho leswinene?
“Swilo Leswi Swi Nyike Vanhu Vo Tshembeka”
Vamakwerhu lava kuleke va nga va pfuna njhani vamakwerhu lava ha riki vantshwa leswaku va endla mitirho leyi a va yi endla? Vamakwerhu lava ha riki vantshwa va nga swi kombisa njhani leswaku va va teka va ri va nkoka vamakwerhu lava rhangeleke malembe yo tala?
Xana A Wu Swi Tiva?
Eminkarhini ya Bibele, ndzilo a wu rhwariwa njhani leswaku wu ya tshiveriwa kun’wana?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nehemiya 9:1-38
9 Hi siku ra vu-24 ra n’hweti leyi,+ vana va Israyele va hlengeletana va titsona swakudya,+ va ambale nguvu yo khwaxa,+ va ri ni ritshuri.+2 Mbewu ya Israyele yi tihambanisa+ ni vanhu vambe hinkwavo,+ yi yima yi phofula+ swidyoho+ swa yona ni swihoxo swa vatata wa yona.+3 Kutani yi suka endhawini+ ya yona yi yima, yi hlaya swi twala ku suka ebukwini ya nawu+ wa Yehovha Xikwembu xa yona, ku ringana xiphemu xa vumune xa siku;+ kasi xiphemu lexin’wana xa vumune, a yi tiphofula+ ni ku nkhinsamela Yehovha Xikwembu xa yona.+4 Kutani Yexuwa na Bani, Kadimiyele, Xebaniya, Buni, Xerebiya,+ Bani na Kenani, va yima ehenhla ka tshala+ ra Valevhi, kutani va huwelela hi rito+ lerikulu eka Yehovha Xikwembu xa vona.5 Hiloko Valevhi lava, Yexuwa na Kadimiyele, Bani, Haxabiniya, Xerebiya, Hodiya, Xebaniya na Petahiya va ya emahlweni va ku: “Sukani mi yima, dzunisani+ Yehovha Xikwembu xa n’wina hilaha ku nga riki na makumu.+ A va dzunise vito ra wena leri vangamaka,+ leri tlakukeke ehenhla ka mikateko hinkwayo ni ku dzuniseka.6 “Hi wena Yehovha u ri wexe;+ wena u endle matilo,+ ina, tilo ra matilo, ni vuthu ra wona hinkwaro,+ misava+ ni hinkwaswo leswi swi nga ehenhla ka yona,+ malwandle+ ni hinkwaswo leswi swi nga eka wona;+ hinkwaswo u swi londzovota swi hanya; ni vuthu+ ra le matilweni ra ku nkhinsamela.7 Wena u Yehovha Xikwembu xa ntiyiso, hi wena loyi a hlawuleke Abrama+ kutani u n’wi humesa eUra ya Vakalidiya,+ u n’wi thya vito ra Abrahama.+8 U kume mbilu yakwe yi tshembekile emahlweni ka wena;+ kutani ku ve ni ntwanano+ lowu tiyisiweke eka yena leswaku u ta n’wi nyika tiko ra Vakanana, Vaheti, Vaamori ni Vaperezi ni Vayebusi ni Vagirgaxa, leswaku u ri nyika mbewu yakwe;+ naswona u hetisise marito ya wena, hikuva u lulamile.+9 “Xisweswo u vone+ ku xaniseka ka vatatana aEgipta, naswona u twe ku rila ka vona eLwandle ro Tshwuka.+10 Kutani u nyike swikombiso ni masingita ku lwa na Faro ni malandza yakwe hinkwawo ni vanhu va tiko rakwe,+ hikuva a wu swi tiva leswaku va tikukumuxile+ ehenhla ka vona; u tiendlele vito+ esikwini rero ku fana ni le sikwini leri.11 U avanyise+ lwandle emahlweni ka vona, lerova va pele exikarhi ka lwandle emisaveni leyi omeke;+ lava a va va hlongorisa u va lahlela evuentweni+ ku fana ni ribye+ ematini lama nga ni matimba.+12 U va rhangele hi papa lerikulu ninhlikanhi,+ ni hi ndzilo lowukulu nivusiku,+ ku va voningela+ ndlela leyi va faneleke va famba ha yona.13 U rhelele+ eNtshaveni ya Sinayi, u vulavula na vona u ri etilweni+ ni ku va nyika swiboho swa vuavanyisi+ leswinene ni milawu ya ntiyiso,+ swileriso leswinene+ ni milawu.+14 U va tivise savata+ ya wena yo kwetsima, swileriso ni swikongomiso ni nawu, u va lerise swona ha Muxe nandza wa wena.+15 U va nyike xinkwa lexi humaka etilweni leswaku va susa ndlala,+ naswona u va tisele mati lama humaka eribyeni leswaku va timula torha ra vona,+ u va byele leswaku va nghena va teka tiko,+ leri u tlakuseke voko ra wena u hlambanya leswaku u va nyika rona.+16 “Kutani vona ni vatata wa hina, va tikukumuxile+ ni ku nonon’hwisa tinhamu ta vona,+ a va swi yingisanga swileriso swa wena.17 Va arile ku yingisa,+ a va swi tsundzukanga+ swiendlo swa wena swo hlamarisa leswi u va endleleke swona, kambe va nonon’hwise tinhamu+ ta vona kutani va veka murhangeri+ leswaku va tlhelela evuhlongeni aEgipta. Kambe wena u Xikwembu xa swiendlo swa ndzivalelo+ ni nsovo+ ni tintswalo,+ lexi hlwelaka ku hlundzuka+ kambe lexi xi teleke+ musa wa rirhandzu, a wu va siyanga.+18 Ina, va tiendlele xifaniso lexi n’okisiweke xa rhole+ kutani va ku, ‘Lexi i Xikwembu xa wena lexi ku rhangeleke u huma aEgipta,’+ kutani va ya emahlweni va endla swiendlo leswikulu leswi kombisaka ku pfumala xichavo,19 kambe wena, a wu va siyanga+ emananga hikwalaho ka tintswalo ta wena to tala. Papa lerikulu a ri sukanga ehenhla ka vona ninhlikanhi leswaku ri va rhangela endleleni+ hambi ku ri ndzilo lowukulu nivusiku leswaku wu va voningela ndlela leyi a va fanele va famba ha yona.+20 U va nyike moya+ wa wena lowunene leswaku wu va tlharihisa, ni milomu ya vona a wu yi pfumatanga manna,+ u va nyike ni mati leswaku va timula torha.+21 U va nyike swakudya emananga ku ringana malembe ya 40.+ A va pfumalanga nchumu.+ Tinguvu ta vona a ti hlakalanga,+ ni milenge ya vona a yi pfimbanga.+22 “U va nyike mimfumo+ ni vanhu, ni ku va avela swiphemu;+ lerova va tshama etikweni ra Sihoni,+ ni le tikweni ra hosi ya Hexiboni,+ ni le tikweni ra Ogo+ hosi ya Baxani.+23 Vana va vona u va endle va tala ku fana ni tinyeleti ta matilo.+ U va tise etikweni+ leri u ri tshembiseke vatata wa vona,+ leswaku va nghena va tshama eka rona.24 Kutani vana+ va vona va nghenile va teka tiko,+ u hlule+ vaaki va tiko emahlweni ka vona, Vakanana,+ u va nyiketa evokweni ra vona, ni tihosi+ ta vona ni vanhu va tiko,+ leswaku va va endla leswi va swi rhandzaka.+25 Hiloko va teka miti+ leyi tiyisiweke ni misava yo nona,+ va teka ni tindlu leti taleke swilo hinkwaswo leswinene,+ swihlovo leswi ceriweke,+ masimu ya vhinya ni mirhi ya mitlhwari+ ni mirhi ya swakudya swo tala, va sungula ku dya va xurha,+ va nona,+ va tiphina evuneneni bya wena lebyikulu.+26 “Hambiswiritano, a va yingisanga,+ va ku xandzukerile,+ va bakanye nawu wa wena,+ va dlaye vaprofeta va wena,+ lava va nyikeleke vumbhoni lebyi kanetanaka na vona leswaku va va vuyisa eka wena;+ va ye emahlweni va endla swiendlo leswi nga kombisiki xichavo nikatsongo.+27 Hikwalaho ka leswi u va nyikete evokweni ra swirha swa vona,+ leswi hambeteke swi va vangela ku karhateka;+ kambe loko va ri emaxangwini, a va rila eka wena,+ wena a wu swi twa u ri ematilweni;+ naswona hi ku landza tintswalo+ ta wena to tala, a wu va nyika vaponisi+ lava a va va ponisa evokweni ra swirha swa vona.+28 “Kambe hi ku hatlisa loko va kuma ku wisa, a va tlhela va endla swo biha emahlweni ka wena,+ a wu va nyiketa evokweni ra valala va vona, lava a va va kandziyela.+ A va tlhela va kombela leswaku u va pfuna,+ a wu va twa u ri ematilweni+ kutani u va kutsula hikwalaho ka tintswalo ta wena to tala, nkarhi ni nkarhi.+29 Hambiloko u nyikela vumbhoni+ lebyi kanetanaka na vona leswaku va vuyela enawini wa wena,+ vona a va tikukumuxa,+ a va swi yingisanga swileriso swa wena; va dyohele+ swiboho swa wena swa vuavanyisi,+ leswi loko munhu a swi endla, a faneleke a tlhela a hanya ha swona.+ Va hambete va va ni katla ro sihalala,+ va nonon’hwisa tinhamu ta vona,+ a va yingisanga.+30 Kambe u va lehisele mbilu malembe yo tala,+ u hambete u nyikela vumbhoni+ lebyi kanetanaka na vona hi moya wa wena hi ku tirhisa vaprofeta va wena, kambe a va yingisanga.+ Eku heteleleni u va nyikete evokweni ra vanhu va matiko.+31 A wu va herisanga+ kumbe ku va tshika+ hikwalaho ka tintswalo ta wena letikulu; hikuva u Xikwembu xa nsovo+ ni tintswalo.+32 “Sweswi, Oho Xikwembu xa hina, Xikwembu lexikulu,+ xa matimba+ ni lexi chavisekaka,+ lexi hlayisaka ntwanano+ ni musa wa rirhandzu,+ u nga ku languti ku ri kutsongo+ emahlweni ka wena ku nonon’hweriwa hinkwako loku ku weleke hina,+ tihosi ta hina,+ tihosana ta hina,+ vaprista va hina,+ vaprofeta va hina,+ vatata wa hina+ ni vanhu va wena hinkwavo ku sukela emasikwini ya tihosi ta Asiriya ku fikela esikwini leri.+33 U lulamile+ eka hinkwaswo leswi swi hi weleke, hikuva u endle hi ku tshembeka,+ kambe hi hina lava va endleke swo homboloka.+34 Loko ku ri tihosi ta hina, tihosana ta hina, vaprista va hina ni vatata wa hina,+ a va endlanga hi ku landza nawu+ wa wena hambi ku ri ku nyikela nyingiso eswilerisweni+ swa wena kumbe eswitiyisekisweni swa wena leswi u nyikeleke vumbhoni+ malunghana na swona ku lwa na vona.35 Kutani vona—enkarhini wa ku fuma+ ka vona ni le xikarhi ka swilo+ swa wena leswinene swo tala leswi u va nyikeke swona etikweni+ ro anama ni leri noneke leri u va nyikeke rona, a va ku tirhelanga+ naswona a va hundzukanga eswiendlweni swa vona swo biha.+36 Waswivo! Namuntlha hi mahlonga;+ naswona loko ku ri tiko leri u ri nyikeke vatatana leswaku va dya mihandzu ya rona ni swilo swa rona leswinene, waswivo, hi mahlonga ehenhla ka rona,+37 naswona ntshovelo wa rona wu talele+ tihosi+ leti u ti vekeke ehenhla ka hina hikwalaho ka swidyoho swa hina,+ ti fuma ehenhla ka mimiri ya hina ni le henhla ka swifuwo swa hina, hi ku ya hilaha ti rhandzaka hakona, hi le maxangwini lamakulu.+38 “Xisweswo hi endla lunghiselelo ro tshembeka hikwalaho ka swilo leswi hinkwaswo,+ hi ku tsala ni hi xilemo+ xa tihosana ta hina, Valevhi va hina ni vaprista va hina.”+


text:
Wikipedia:Tutorial (Editing)
Haku amukela · Tutorial · Cheatsheet · FAQ · Swikomba-ndlela · Mpfuno · Tafula ra mpfuno · Media copyright questions · Tafula ra Swikombo
Handle ka matluka yo karhi lamasirheleriweke, tluka rinwana na rinwana rini nkongomiso lowunge "Lulamisa", lowu ku pfumelelaka ku lulamisa tluka leri u rilanguteke. I xihlawulekisi xo olovangopfu xa wikipediya, naswona xi ku pfumelela ku endla mindzulamiso no engetela eka matluka ya timhaka. Loko u engetela vutivi eka tluka, ukomberiwa ku hoxa ntshaho, hikuva timhaka leti pfumalaka ntshaho ta suriwa.
Yana eka bokisi ra sava ufika u thlava nkombo lowunge "lulamisa". Leswi swi pfula fasitere ro lulamisa leri ngani vutsari bya wiki bya tluka rero. Tsala swokarhi, swofanana "ndzawini!" ivi u hlayisa tluka leswaku u vona leswi uswi tsaleke! (Xiya leswi: unga endli laha eka tluka leri)
Komba ku ringanisa
Xinwana xa swi hlawulekisi lexi hinga sungulaka ku xi tirhisa i xikombo lexi nge komba ku ringanisa. Ringeta ku endla ku cinca eka bokisi ra sava, ivi u thlava Komba kuringanisa ema tshanweni ya Hlayisa tluka. leswi swi ku pfumelela ku ringanisa leswi tluka ringata va swona, emahlweni ko hlayisa ku cinca kawena. Hinkwerhu ha endla swi hoxo; xi hlawulekisi lexi xi pfuna leswaku u vona swi hoxo leswi. Xitirhisiwa lexi xi pfuna leswaku u hlela kucinca ka wena no lulamisa ehandle ku tata matimu ya tluka na swina. Hambiswiritano unga rivali ku hlayisa kucinca ka wena loko u heta ku vona kuringanisa!
Nkomiso
Unga si thlava hlayisa tluka, imukhuva lowu nene (kumbe "mukhuva wa wiki") ku tsala nkomiso wokarhi hi ndzulamiso lowu uwu endleke eka bokisi ra nkomiso leri nge xikarhi ka fasitere ro lulamisa na swi kombo swo hlayisa tluka no komba kuringanisa. Aswibohi ku ndlandlamuxa nhlamuselo; hi xikombiso loko u tsala leswaku "kupeleta", vanwana va ta twisisa leswaku u endle ndzulamiso eka mpeleto, kumbe leswi yelanaka. naswona loko u endle ndzulamiso wu ntsongo, tani hi kupeleta, tiyiseka ku thlava bokisi leri nge "Lowu i ndzulamiso wu tsongo" (Leswi swi koteka ntsena loko u pfurile u nghena laha wikipediyeni hi wexe).


text:
LESWI BIBELE YI SWI VULAKA
Vusweti
Hambileswi vanhu va endlaka matshalatshala ya ku herisa vusweti, ka ha ri ni timiliyoni ta vanhu emisaveni lava hanyaka evuswetini.
Xana swa koteka leswaku swisiwana swi tsaka?
LESWI VANHU VA SWI VULAKA
Vanhu vo tala va tshemba leswaku rifuwo hi rona ri endlaka leswaku munhu a tsaka evuton’wini a tlhela a eneriseka. Leswi vanhu lava nga swisiwana va nga dyondzekangiki, va nga kumiki vutshunguri bya xiyimo xa le henhla ni swin’wana, ku vuriwaka leswaku a va na ntsako ni ku eneriseka evuton’wini.
LESWI BIBELE YI SWI VULAKA
Bibele yi dyondzisa leswaku lexi endlaka leswaku munhu a va ni ntsako wa xiviri evuton’wini, a hi mali leyi a nga na yona kambe i ku va ni vuxaka lebyinene ni Muvumbi. Bibele yi ri: “Va tsaka lava khathalaka hi xilaveko xa vona xa moya.” (Matewu 5:3) Lava khathalaka hi vuxaka bya vona ni Xikwembu, va lava nkongomiso wa xona eka hinkwaswo naswona va nga dyondza ntiyiso wa le Bibeleni lowu va chavelelaka ni ku va nyika ku rhula ka mianakanyo, ku nga khathariseki xiyimo xa vona xa timali. Leswi hi swona swi tisaka ntsako wa xiviri.
Lava twisisaka ni ku landzela switsundzuxo swa le Bibeleni, va swi kota ku langutana ni vusweti. Hi xikombiso, Bibele yi pfuna vanhu leswaku va papalata mikhuva leyi nga ni khombo yo fana ni ku dzaha fole ni ku nwa byala ku tlula mpimo. Mikhuva yo tano yi heta mali naswona eku heteleleni yi nga endla leswaku munhu a vabya, a lava vutshunguri lebyi durhaka.—Swivuriso 20:1; 2 Vakorinto 7:1.
Bibele ya hi lemukisa loko swi ta emhakeni ya makwanga ni rifuwo. (Marka 4:19; Vaefesa 5:3) Swilemukiso sweswo swi nga pfuna munhu leswaku a papalata ku tirhisa mali hi ndlela leyi nga riki yinene loko swi ta emhakeni ya ku gembula kumbe “ku rhandza mali,” ku nga leswi Bibele yi vulaka leswaku i “rimitsu ra mixaka hinkwayo ya swilo swo biha.” (1 Timotiya 6:10) Matsalwa ma hi lemukisa ma ku: “Hambiloko munhu a ri ni swo tala, vutomi byakwe a byi humi eka swilo leswi a nga na swona.” (Luka 12:15) Swi le rivaleni leswaku mali a yi nge byi xavi vutomi. Kambe ku hanya hi milawu ya Bibele, swi endla leswaku munhu a hanya vutomi lebyi nga ni xikongomelo ni ku va ni ntsako wa xiviri.
Hambileswi vanhu lava nga evuswetini swi va tikelaka ku kuma swakudya, swiambalo ni ndhawu yo tshama, va nga va ni ntsako loko va eneriseka, va khathala ngopfu hi ku tsakisa Muvumbi ni ku hanya hi ku pfumelelana ni ku rhandza ka yena. Va xiya ntiyiso wa le Bibeleni lowu tshembisaka leswaku “nkateko wa Yehovha—hi wona lowu fuwisaka, naswona a nga engeteli ku vaviseka eka wona.”—Swivuriso 10:22.
TSALWANKULU: “Va tsaka lava khathalaka hi xilaveko xa vona xa moya.” —Matewu 5:3.
Xana vusweti byi ta hela?
LESWI BIBELE YI SWI VULAKA
Vanhu va tsandzekile ku herisa vusweti kambe hi nkarhi lowu faneleke, Xikwembu xi ta herisa leswi vangaka vusweti, ku nga makwanga lawa vanhu ni mimfumo yi nga na wona. (Eklesiasta 8:9) Muvumbi u ta herisa mimfumo ya vanhu lava anakanyelaka vona ntsena. Mfumo wakwe a wu nge vi na xihlawuhlawu, wu ta pfuna vanhu hinkwavo emisaveni. Bibele yi kombisa kahle leswaku Hosi ya Mfumo wa Xikwembu yi ta pfuna lava nga evuswetini. “Yi ta kutsula xisiwana lexi kombelaka ku pfuniwa . . . Yi ta va ni nsovo eka loyi a pfumalaka ni loyi a nga xisiwana, Yi ta ponisa moya-xiviri wa swisiwana.”—Pisalema 72:12-14.
Misava yi ta hundzuka paradeyisi, vusweti a byi nge he vi kona naswona vanhu hinkwavo va ta va ni tindlu ni swakudya. Eka buku ya le Bibeleni ya Esaya, Yehovha u tshembisa leswaku vanhu va yena “va ta aka tindlu va tshama eka tona; kunene va ta rima masimu ya vhinya va dya mihandzu ya wona. . . . Ntirho wa mavoko ya vona, vahlawuriwa va mina va ta wu tirhisa hi xitalo.” (Esaya 65:21, 22) Vanhu a va nge he hanyi hi rikoko ra xilondza, va ta tsakela “nkhuvo wa swakudya swo nona” ni swin’wana leswi Yehovha a nga ta va nyika swona.—Esaya 25:6.
HA YINI MHAKA LEYI YI RI YA NKOKA?
Loko lava nga evuswetini va anakanyisisa hi xitshembiso xa Xikwembu xa ku herisa vusweti emisaveni, va tiyiseka leswaku Xikwembu xa khathala hi vona ni leswaku ku xaniseka ka vona ku le kusuhi ni ku hela. Ku langutela eka xitshembiso xo tano swi ta nyika munhu matimba yo tiyisela swiyimo swo tika sweswi.
TSALWANKULU: “Yi ta kutsula xisiwana lexi kombelaka ku pfuniwa . . . Yi ta va ni nsovo eka loyi a pfumalaka ni loyi a nga xisiwana, yi ta ponisa moya-xiviri wa swisiwana.”—Pisalema 72:12, 13.
DYONDZA SWO TALA
Mfumo Wa Xikwembu I Yini?
I mani Hosi ya Mfumo wa Xikwembu naswona Mfumo wu ta hetisisa yini?
Ha Yini Xikwembu Xi Pfumelela Vubihi Ni Ku Xaniseka?
Vubihi byi sungule njhani naswona ha yini Xikwembu xi byi pfumelele byi ya emahlweni? Xana ku xaniseka ku ta kala ku hela?
Milawu Ya Xikwembu Yi Hi Pfuna Njhani?
Yesu u hlamusele leswaku ha yini hi lava nkongomiso ni leswaku hi yihi milawu ya Bibele leyi nga ya nkoka.


text:
Wikipedia:Tutorial (Talk pages)
Haku amukela · Tutorial · Cheatsheet · FAQ · Swikomba-ndlela · Mpfuno · Tafula ra mpfuno · Media copyright questions · Tafula ra Swikombo
Matluka yambulavuriswano i xihlawulekisi xa lemahlwemi xa Wikipediya, lexi endlaka swikoteka ku burisana hi leswi khumbaka matluka ya wikipediya na timhaka tinwana leti na va Wikipediya vanwana.
Loko uri na xivutiso hi tluka ro karhi, kumbe xivilelo kumbe vonelo rokarhi, unga endla leswi eka tluka ra mbulavuriswano ra kona. U endla leswi hi ku thlava xikombo "mbulavuriswano" ehenhla ka tluka. unga karhateki loko nkongomiso wuri wo tshuka; switolovelekile kutumbuluxa tluka ra mbulavulo loko ukuma leswaku a ringasi tshama ri tumbuluxiwa.
Loko u tsala vonele rintswa, ri tsale e hansi ka tluka ra mbulavuriswano. E handle ka loko u hlamula vonele ra unwana, laha u hoxa vonelo ra wena ehansi ka leri u hlamulaka rona. Hlela tsalwa ra wena hi ku hoxa hika-mbirhi(:) ekusunguleni ka ntila.
U boheka ku sayina mavonele ya wena(kumbe tinhlamulo) hi ku tsala ~~~ leswaku u sayina hi vito ra vutirhisi, kumbe ~~~~ leswaku u sayina hi vito ra vutirhisi na nkarhi wa vutsari(Vona bulo ra xikombiso e hansi). Hindlela leyi, loko u hlayisa matluka, nsayino wa wena wu ta titsala hi woxe. ehandle ka swona tinhlamulo na mavonele ya wena ma ta tsariwa ma ri hava vito ra wena. Vunyingi bya hina hi tirhisa nsayino lowu hlanganisaka na nkarhi wo tsala leswaku swi olova ku landzelela bulo. leswaku swiku olovela, kuvekiwe xitirhisiwa xo thlava e henhla ka bokisi ro lulamisa lexi ngani xifaniso xa nsayino lexi hoxaka "--~~~~" hixoxe.
Unga kuma vito ra vutirhisi hiku tumbuluxa akhawunti ya wena (I ya mahala). Loko uri hava akhawunti, kumbe urivale kupfula u nghena, direse ya khompiyuta IP ya wena yi ta tirhisiwa e matshanwini ya vito ra vutirhisi ra wena tani hi nsayino wa wena.
Matluka ya mbulavulo wa mutirhisi
mu Wikipediya unwana na unwana uni tluka ra yena ra mbulavulo, laha va wikipediya vanwana va siyaka marungula ya vona kona. Loko unwana a ku siyele rungula, u tavona xiviko lexinge
na xikombo xo ya eka tluka ra wena ra mbulavulo.
Unga ha hlamula hiyinwe ya tindlela leti landzelaka:
1. Unga siya nhlamulo eka tluka ra mbulavulo ra loyi aku siyeleke rungula.
2. Unga hlamula eka tluka ra wena ra mbulavulo, ehansi ka rungula leri uri siyeriweke.
Ndlela yo sungula hiyona yi antswaka ngopfu hikuva yi ta siyela mutirhisi xitiviso xa rungula leri siyiweke siku leri a thlelaka a pfula a nghena laha wikipediyeni.
Kubasisa tluka
Kubasias tluka ku endla leswaku bulo ri olova no landzeleleka,no hlayeka. Maendlele laya tolovelekeke i ku hikahatela kanwe leswaku u entisa bulo ehansi ka rungula.
Kuni tindlela to tala to basisa bulo laha wikipediyeni:
Kuhikahata loku tolovelekeke
Ndlela yo olova yo basisa tluka iku hoxa Hika-mbirhi (:) eku sunguleni ka ntila. Hika-mbirhi unwana na unwana u susumeta ntila exineneni. Ntila lowuntswa wu pfula ku susumeteka ka ntila.
Xikomiso:
- Ntila lowu wu helerile kuya fikela e ximatsini.
- : Ntila lowu wu susumetekile switsanana.
- :: Ntila lowu wu susumetekeile ku hundza lowu gna henhla.
Swi tsala:
- Ntila lowu wu helerile kuya fikela e ximatsini..
- Ntila lowu wu susumetekile switsanana.
- Ntila lowu wu susumetekeile ku hundza lowu nga henhla.
- Ntila lowu wu susumetekile switsanana.
Tinhla ta tinhlavhu
Unga basisa hi ku susumeta mintila u tirhisa tinhla ta tinkhavhu, leswi swi fanelaka nxaxamelo. leswaku u hoxa nhlavhu, tirhisa (*). Ntila wu susumeteka tani hile ka nsusumeto hi hika-mbirhi.
Xikombiso xo koma:
- * Xosungula eka xiyenge xo sungula xa nxaxamelo wo sungula
- * Xavumbirhi eka xiyenge xo sungula xa nxaxamelo wo sungula
- ** Xosungula eka nxaxamelo wa xiyenge xavumbirhi xa nxaxamelo wo sungula
- * Xavunharhu eka xiyenge xo sungula xa nxaxamelo wo sungula
Swi tsala:
-
- Xosungula eka xiyenge xo sungula xa nxaxamelo wo sungula
- Xavumbirhi eka xiyenge xo sungula xa nxaxamelo wo sungula
- Xosungula eka nxaxamelo wa xiyenge xavumbirhi xa nxaxamelo wo sungula
- Xavunharhu eka xiyenge xo sungula xa nxaxamelo wo sungula
Nxaxamelo wa nhlayo
Unga thlela u vumba nxaxamelo hi nhlayo, hiku tirhisa (#).
Xikombiso xo koma:
- # Xosungula eka xiyenge xo sungula xa nxaxamelo wo sungula
- # Xavumbirhi eka xiyenge xo sungula xa nxaxamelo wo sungula
- ## Xosungula eka nxaxamelo wa xiyenge xavumbirhi xa nxaxamelo wo sungula
- # Xavunharhu eka xiyenge xo sungula xa nxaxamelo wo sungula
Swi tsala:
-
- Xosungula eka xiyenge xo sungula xa nxaxamelo wo sungula
- Xavumbirhi eka xiyenge xo sungula xa nxaxamelo wo sungula
- Xosungula eka nxaxamelo wa xiyenge xavumbirhi xa nxaxamelo wo sungula
- Xavunharhu eka xiyenge xo sungula xa nxaxamelo wo sungula
Xikombiso xa bulo
Lexi ixi kombiso xa bulo leri tirhisaka swi hleri leswi kumbuweke ehenla ka tluka leri:
Xewani. Ndzini xivutiso mayelana na tluka leri. Ndzi tiva tindlopfu to rihlaza ti hanya e tikweni ra Amerika ntsena! Nwa-Ndlopfu 02:49, 10 Dec 2003 (UTC)
- Ndzi sungula kutwa mhaka leyi hi wena. — Nwa-nghala 17:28, 11 Dec 2003 (UTC)
- Xana unga seketela mhaka leyi u yi vulaka?. Nwa-mpfundla 20:53, 11 Dec 2003 (UTC)
- Matluka lawa ya inthaneti ma pfumelelana na mina:
- Tindlupfu nhweti na whweti
- Tiko ra tindlopfu
- — Nwa-Ndlopfu 19:09, 12 Dec 2003 (UTC)
- Matluka lawa ya inthaneti ma pfumelelana na mina:
- Xana unga seketela mhaka leyi u yi vulaka?. Nwa-mpfundla 20:53, 11 Dec 2003 (UTC)
Loko u lava ku hoxa nxaxamelo wa nhlamulo ya wena eka bulu, uboheka ku hoxa va hikambirhi emahlweni ka ntila unwana na unwana:
U sayina marungula lawa u masiyeke hi ndlela leyi landzelaka:
- Tsala ~~~ kusayina hi vito ntsena (Nwa-mpfundla), or
- Tsala ~~~~ kusayina hi vito na siku (tNwa-mpfundla 19:09, 12 Dec 2003 (UTC)), or
- Tsala ~~~~~ kusayina hi siku ntsena (19:09, 12 Dec 2003 (UTC)).
Ringetela
Emathsanwini yo lulamisa bokisi ra sava, siya rungula eka tluka ra mbulavulo wa bokisa ra sava, hi ku thlava eka nkongomiso wa "Mbulavuriswano". Tsundzuka ku sayina vito ra vutirhisi ra wena. Unga thlela uringeta ku hlamula rungula leri siyiweke hi unwana. Tsundzuka ku vona ku ringanisa ungasi hlayisa tluka.


text:
1Wule a sa tiyago gukhodwani gwaye, mu hakheni gwadi, mu nga ganedzisani naye khu kota nya mawonelo yaye. 2Vomo va alakanyago gu khavo va ngu dzi kodza gu hodza silo satshavbo, gasi vambe va sa tiyago gukhodwani gwawe, va gu hodza tongwe basi. 3Oyu a hodzago satshavbo a nga nyenyi wule a digago gu hodza simbe silo. Wule a si hodzigo simbe silo a nga hembululi oyu a hodzago satshavbo, kholu uye nuye a ngu godwa khu Nungungulu. 4Khuwe mani uwe u tiyelago gu lamula githumi gya mumbe muthu? Mune wa igyo khuye a lamulago, gani gi ngu pala gani gi ngu padwa, isoso si na ni mune waye. Aholu a na pala kholu Pfhumu anani tshivba nya gu mu ninge gupala. 5Vomo gambe vathu va pimisago gu khavo mambe matshigu makhongolo guvbindra mambe, ni vambe va gu khavo matshigu yatshavbo khidzo saye. Muthu ni muthu guvbwetega a vbanya khu edzi a khodwago khidzo. 6Oyu a gu khuye matshigu nya gukari makhongolo, a gu girela gu rungudza Pfhumu. Oyu a hodzago satshavbo a ngu rungudza Pfhumu, kholu a ngu bonga Nungungulu. Oyu a si hodzigo nuye a gu girela gu rungudza Pfhumu, a ngu mu bonga nuye. 7Mwalo muthu a dzi vbanyelago uye mune, kha nga gambe mwalo muthu adzi felago uye mune. 8Ha gu vbanya ha gu vbanyela Pfhumu, ha gufa gambe ha gufela Pfhumu. Kholu gani hi ngu vbanya gani hi ngufa, ha gu lumba Pfhumu. 9Khu lisine, Kristo fude, a wuga, a vbanya gasi gu khala Pfhumu nya va nya gufa ni va nya guvbanya. 10A gu bani ari kharato, khu ginani uwe u lamulago ndriyago, mwendro khu ginani u mu nyenyago? Ethu hatshavbo hi na ema mbeli gwa Nungungulu gasi hi lamudwa khuye. 11Pfhumu a ngu ganela omu nya Milowo nya gu Age khuye: "Nyi ngu tiyisa gwanu kheni vathu vatshavbo va na khidzima mbeli gwangu.Vatshavbo va na fakaza vathuni khavo kheni Nungungulu." 12Khu kharato, muthu ni muthu a naya dzi ganelela abune gwa Nungungulu. 13Hongoleni hi diga gulembana. Hi na dzi garadze khu gu mba gira ni gimwegyo gilo gi dzi kodzago gu tshunganedzisa vakhwathu va thega gighohoni. 14Nyi ngu dziti ni gukhodwa gwadi khu ga Pfhumu Jesu gu kheni, gimwalo gilo gi nyenyezidego khu tumbunuko nya igyo. Aholu muthu a gu pimisa gu khuye gilo nya gukari gi nyenyezile, a na gi wona mapimoni gwaye na gi nyenyezile furi. 15Uwe wa gu khunguvanyisa ndriyago khu kota nya esi u hodzago, khu yeyedzi lihaladzo. Khu kota nya guhodze gwago u nga dzi giri givangelo nya gudzimedze muthu a fedwego khu Kristo. 16Egi gi gu gyadi ga enu, gi nga khali gikhunguvanyiso ga vambe. 17Kholu mufumu wa Nungungulu khandri mahungu nya guhodze ni gusela, aholu, mahungu nya gululame, nya gurule ni gunengela gutago khu Liphuvbo nya gu Age. 18Muthu a thumelago Kristo khu magirelo nya nga ayoyo, a ngu tsakisa Nungungulu, a wuya a zundzwa khu vathu. 19Khu kharato, hongoleni hi dzi garadze khu gu vbweta silo sile si hi reselago gurula ni gu tiyiselana gukhodwani. 20U nga ghoheteli thumo wa Nungungulu khu kota nya guhodze. Hi ngu dzi kodza gu hodza silo satshavbo, aholu guvivba khu gu hodza gilo gi dzi kodzago gu tshunganedzisa muthu kwanu a thega gighohoni. 21Gwadi gumba hodza nyama, ni gumba sela wadwa, ni gumba gira gilo wa gu dziti gu khuwe gi na tshunganedzisa ndriyago a thega gighohoni. 22Esi u khodwago monyoni gwago, si na tidwe basi khuwe mune ni Nungungulu.Kategide wule a na gumba dzi mbembisa abune khu kota nya esi a si hathago. 23Aholu, muthu a kanakanago khu esi a hodzago khu gumba dziti gu khuye si ngu tsakisa mwendro kha si tsakisi Nungungulu, a gu hodza a na ni nandru; kholu kha landrisi esi a khodwago ga iso. Satshavbo esi a girago muthu na si gu hambana ni gukhodwa gwaye, gighoho.
Copyright
Learn More